Vilnos vėlimas - pati seniausia vilnonių audinių gamybos technika. Žmonės jau nuo seno žinojo, jog apsivilkę avies kailiu jie gali ištverti didelį karštį ar šaltį. Šiais laikais, esant daugybei nuostabių medžiagų, kurios gelbsti nuo šalčio ir karščio, vilnos vėlimo technika naudojama ne tik drabužiams velti, bet ir įvairiausioms interjero detalėms ar aksesuarams gaminti. Programa „Rankdarbiai iš vilnos“ skirta supažindinti su vilnos vėlimo amatu. Tai labai įdomus užsiėmimas tiek pradinukams, tiek ir vyresnio amžiaus moksleiviams. Pamokos metu supažindinama su vilnos ir veltinio istorija, visu procesu nuo avies iki gaminio. Pateikiant įvairių rūšių vilnos pavyzdžius paaiškinama, kas vyksta su vilna, kaip ir kodėl ji veliasi, pateikiama daugelį terminų ir faktų, kuriuos pradedantis velti turi žinoti: ar visi pluoštai veliasi, kokia būna vilna, avių veislių vilnos ypatumai, kuo matuojama vilnos plauko storis, kokią įtaką šis parametras turi veltinio gaminio kokybei.  Demonstruojant nuveltų veltinių pavyzdžius paaiškinama, kokiu būdu (plokštuminiu ar tūriniu) jis nuveltas ir kokiais atvejais kuris yra naudojamas. Praktinės dalies metu dalyviai gauna priemones ir rodoma, kaip galima pasigaminti vilnos gaminį savarankiškai. Atsižvelgiant į dalyvių amžių, kalendorines datas bei vėlimo būdo sudėtingumą,  moksleiviams siūloma apvelti
plastmasinį eglutės žaisliuką, kiaušinį arba muilą (tūrinis vėlimas).


Koks yra knygos kūrimo kelias? Kokie procesai pereinami iki tol, kol skaitytojas paima ją į rankas? Kaip pasirinkti kokybišką ir vertingą literatūrą? Literatūrinė edukacija „Knygos kūrimo kelias“, skirta 7–12 klasių moksleiviams, supažindins su knygos kūrimo procesu ir suteiks žinių, ugdančių moksleivių kultūrinį sąmoningumą ir kritinį mąstymą. Po edukacijos moksleiviai žinos knygos kūrimo etapus, gebės įvardyti jų paskirtį ir prasmę galutiniam rezultatui. Moksleiviai įgis žinių, kurios leis sąmoningai ir kritiškai įvertinti literatūrinį kūrinį. Edukacijoje demonstruojamas mokomasis vaizdo įrašas, supažindinantis su knygos bibliografiniais, leidybiniais duomenimis, aktualiais pasirenkant literatūrą. Edukacijoje taikomi mokymo metodai: pasakojimas, vaizdo įrašo peržiūra, praktinė užduotis, diskusija. Edukacija „Knygos kūrimo kelias“ paskatins moksleivius vertinti knygą kaip neatsiejamą šiuolaikinio, išsilavinusio ir nuolat tobulėjančio žmogaus atributą.
Pastaba: Mažiausias pamokų skaičius Kauno mieste - 2 pamokos vienoje mokykloje. Mažiausias pamokų skaičius kituose miestuose - 4 pamokos vienoje mokykloje. Kiekviena edukacija derinama individualiai: data, pamokų pradžios laikas, tad prieš rezervuojant laiką, būtina susisiekti telefonu.

Paslauga teikiama tik paslaugos gavėjo pasirinktoje įstaigoje (pvz., mokykloje)

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


1-2 kl. mokiniams skirtas edukacinis užsiėmimas, kurio metu susipažįstama su muziejaus institucija, išsiaiškinama, kuo ypatingi namai-muziejai. Edukatorius pristato svarbias XX a. pradžios asmenybes – rašytoją Balį Sruogą ir jo žmoną, istorikę, pedagogę Vandą Daugirdaitę-Sruogienę. Vaikai išgirsta daug įdomių istorijų, susijusių su šeimos gyvenimu, namo statyba, baldais, išlikusiais autentiškais daiktais. Dalyviai ne tik klauso edukatoriaus, tačiau ir dalinasi savo patirtimis, kalbama apie namų aplinką, muziejines ir gyvenimiškas vertybes.
Pasiskirstę komandomis ir gavę žaismingą užduočių knygelę „Pirmoji pažintis su B. ir V. Sruogų namais-muziejumi“, vaikai atlieka skirtingas, nurodytas užduotis. Ugdomas pastabumas, kūrybiškumas, sustiprinami socialiniai įgūdžiai. Kartu su edukatoriumi ieško atsakymų į iškilusius klausimus, dalinasi įspūdžiais.

Paslauga teikiama tik kultūros ar meno įstaigoje

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Socialinė, emocinė ir sveikos gyvensenos kompetencija


Skambesio stebuklas (nuotolinė edukacija)

Nuotolinio užsiėmimo „Skambesio stebuklas“ turinys atskleidžia daugiakultūrinio pasaulio visuminį vaizdą per garso meno prizmę ir skatina pasaulio kaip vientiso organizmo suvokimą. Pamokoje parodomas mokslo šakų sąryšis ir civilizacijos raidos vertybės moksle ir muzikos mene, nubrėžiamos paralelės tarp įvairių kultūrų. Pamokos turinys ugdo asmens atsakomybės ir vertingumo pojūtį, susidomėjimą kultūrų bei civilizacijos paminklų palikimu mokslui ir kultūrai, filosofijai ir menui. Programos turinys motyvuoja mokinius domėtis naujausiais išradimais, skatina toleranciją kultūroms, ugdo pažinimo džiaugsmą.


Orientacinė ekskursija TRAKAI. KARAIMŲ SOSTINĖ

Interaktyvi ekskursija, pasakojanti negirdėtą buvusios sostinės istoriją ir kviečianti aktyviai įsitraukti pačius žaidėjus. Virtualus tik Jūsų komandai skirtas gidas privers patreniruoti kojas ir pasukti galvas - reikės įminti užuominas, atrasti paslėptas detales, atsakyti į klausimus ir tada - judėti į priekį - žingsnis po žingsnio, kol įveiksite šį maršrutą, pažinsite karaimų tautą ir dar neregėtus Trakus


Užsiėmimo metu mokiniai susipažins su keramikos dekoravimo technikomis, įgis spalvų derinimo pagrindines žinias, išmoks perteikti kilusias kūrybines idėjas. Edukacinio užsiėmimo metu mokiniai sukurs savo unikalius puodelius ar lėkštutes, kuriuos papuoš originaliais piešiniais, ornamentais. Puodelius ar lėkštutes dekoruos keramikai skirtais dažais ir markeriais. Tai nuostabus būdas iliustruoti norimą idėją, viziją, paveikslėlį ne ant popieriaus lapo, bet ant keramikinio gaminio. Išdekoruotus kūrinius po užsiėmimo mokiniai pasiima su savimi. Paslauga teikiama vienoje įstaigoje susidarius apie 50 vaikų. Užsiėmimai vyksta atskirai kiekvienai klasei esant po 15-30vaikų grupėje.


Ar kada pagalvojai, ką bendra gali turėti meno kūrinys ir kiaušinių dėklas? Jeigu susidomėjai, dalyvauk edukaciniame užsiėmime „Meno tyrinėtojas“, kuriame – ieškodamas panašumų kasdieniuose objektuose, gyvūnuose ar reiškiniuose – žaismingai ir įtraukiančiai atrasi Kazio Varnelio optinį meną. Kartu su kitais išmoksi meną apibūdinančių naujų žodžių, kurie padės savarankiškai pažinti ir tyrinėti meno kūrinius. Juk optinį meną gali suprasti visi!
Pasisvečiuok Kazio Varnelio namuose ir tapk jaunuoju meno tyrinėtoju!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija


Kupiškio rajono savivaldybės kultūros centras

Edukacinė programa „Paslaptingasis genijus“ - tai įtraukianti kelionė per žymiausio anglų dramaturgo Viljamo Šekspyro gyvenimą, susipažįstant ne tik su jo biografijos faktais, bet taip pat su Renesanso epochos teatro ir dramaturgijos ypatumais bei kultūriniu kontekstu. Į edukaciją atvykusius dalyvius pasitinka du žinomi paties Šekspyro sukurti personažai - Romeo ir Džuljeta, kurie edukacinės programos dalyvius tarsi laiko mašina nukelia į Renesanso epochą. Ten patekę dalyviai per daug nenutolsta ir nuo XXI a. - žiūrimas animacinis filmukas (lietuvių k.) apie didįjį dramaturgą. Vėliau dalyviai bendraudami su Romeo ir Džuljeta šiek tiek papildo informaciją gautą iš filmuko. Na, o tuomet smagiausia dalis - praktinė užduotis, kurios metu dalyviai tampa Šekspyrologais. Užduoties metu dalyviai turi susiskirstyti į komandas ir sudėlioti pasirinktą dėlionę, kurioje pavaizduotas vienas iš svarbiausių Viljamo Šekspyro gyvenimo įvykių ar objektų. Baigę praktinę užduotį dalyvių komandos chronologine tvarka atsako į pateiktus klausimus susijusius su jų dėlionėje pavaizduotu įvykiu ar objektu. Užsiėmimo pabaigoje vyksta refleksija - aptariamos naujai įgytos žinios ir patirtys. Po edukacinio užsiėmimo dalyviai iškeliauja kupini netikėtų ir ryškių emocijų.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija


Trims karaliams išvykus, pradėkime ruoštis linksmai ir nuotaikingai žiemos pabaigtuvių šventei – Užgavėnėms! Atvykę į Tautinės muzikos skyrių, pateksite į siautulingą šventės muzikinį-improvizacinį šėlsmą, kuriame susikursite savo Personažą (kaukių atsinešti nebūtina – bet tikrai galima), pasipuošite žavingomis kaukėmis, įgausite drąsos susipykti ir susitaikyti, kursite ir grosite Užgavėnių instrumentais, išbandysite lietuviško persirengėlių karnavalo – Užgavėnių – papročius ir reikšmę. Turimas žinias taikysite viešame pasirodyme ir Užgavėnių viktorinoje. Muziejaus ekspozicija pritaikyta regos negalią turintiems asmenims – pateikiama informacija Brailio tekstu, ekspozicijoje yra daug garso įrašų, naudojami edukaciniai instrumentai. Skyriuje yra specialus keltuvas asmenims, naudojantiems neįgaliojo vežimėlį, todėl turime galimybę priimti asmenų su judėjimo negalia grupes. Vis dėlto ekspozicinė erdvė nedidelė, todėl galime priimti tik iki 7 asmenų su judėjimo negalia grupes. Galimas edukacinio užsiėmimo vedimas regėjimo negalią turintiems dalyviams – užsiėmime dalyviai atlieka Užgavėnėms, būdingas dainas, žaidžia žaidimus. Edukatorius turi patirties vedant užsiėmimus asmenims su regos, proto negalia. Užsakant užsiėmimą grupei su specialiaisiais poreikiais, prašome apie tai informuoti rezervacijos formoje.


Paslaugos "Gatvės kultūros edukacija" užsiėmimai vyks atvirame jaunimo centre, kurio pirmame aukšte yra įkurtas uždaras riedlenčių parkas ir saugi atskira erdvė, skirta meniniams užsiėmimams. Todėl ir paslaugos pateikimas susidės iš 2 dalių: 1 - susipažinimas su graffiti kūryba; 2- pažintis su riedlentėmis ir riedėjimo išbandymas.
"Gatvės kultūros edukacija" yra skirta 1-9 klasių amžiaus grupių moksleiviams. Pirmiausia jaunimo darbuotojai ir menininkai visus supažindins su saugaus elgesio taisyklėmis užsiėmimo metu. Grafiti užsiėmimui moksleiviams bus suteikiamos visos reikiamos priemonės piešimui: dažų flakonėliai, kartonas, stovai bei visos apsaugos priemonės (akiniai, pirštinės ir apsiaustai). Moksleiviai bus supažindinami su graffiti dirbtuvėmis, atlkimo technikomis bei suteiktos visos sąlygos atrasti naujų kūrybinių galimybių. Taip pat vaikams bus papasakota apie gatvės kultūrą, istoriją, vyks pasisėdėjimas poilsio zonoje.
Kiekvienas dalyvis gaus reikiamą saugos atributiką, tai yra šalmą, apsaugas kojoms ir rankoms, bei riedlentę, kad susižažintų su riedėjimu. Dalyviai turės progą susipažindinti su riedlenčių kilmės istorija, paskirtimi, tipais ir konstrukcijomis. Patyrę jaunimo darbuotojai pademonstruos, kaip atsistoti ant riedlentės, atsispirti ir pajudėti.
Vėliau moksleiviai bus vaišinami arbata. Ypatingas dėmesys bus skiriamas emocijoms išreikšti ir savirealizacijai, bus kalbama apie apie šių dienų vyraujančias tendencijas šiuolaikinio miesto gatvės kultūroje, kas šiandien yra itin aktualu, populiaru ir nauja Lietuvos jaunimui.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija


Pasakėčios rankų šešėlių teatre (jūsų ugdymo įstaigoje)

Rankų šešėlių teatro ,,Budrugana Lietuva” aktorės, kūrybinių dirbtuvių metu, kartu su dalyviais išlaisvins mūsų pačių rankose slypinčias šešėlių personažus, kurie atgims pasakėčių personažais. O jie tikrai turi mus ko pamokyti.

Dirbtuvėse dalyviai susipažins su unikalia rankų šešėlių teatro technika, jos istorija. Susipažins su lietuvių liaudies pasakėčių siūloma išmintimi, sužinos kokių priemonių reikia, norint šešėlių teatrą susikurti namie, bei kurs pasirodymą pagal pasirinktą pasakėčią naudodami tik iš rankų sukurtais šešėlių personažais. Dirbtuves vainikuosime pasakėčių istorijomis atgimusiomis šešėlių ekrane!

Daugiau informacijos apie užsiėmimą: adelina@budrugana.lt ; +37060255737

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Miesto herbas 1-4 kl., išvykstamasis Lietuvoje (išskyrus Kauną ir Kauno r.)

Edukaciniame užsiėmime susipažinsite su Kauno miesto herbų istorinėmis detalėmis: aptarsime tauro simbolį, jo pokyčių raidą herbo skyde. Taip pat sužinosite ir apie kitus miesto herbo simbolius bei kaip jie kito bėgant metams ir keičiantis istorinėms aplinkybėms. Praktinėje užsiėmimo dalyje nusilipdysite molinį suvenyrą su Kauno simboliu tauru. Užsiėmimas gali būti pritaikomas vietiniam kontekstui - aptariamas vietinis herbas ir jo istorija. Užsiėmimą galime pritaikyti vaikams su intelekto negalia, galime pravesti vaikams su judėjimo negalia. Apie poreikį užsiėmimą pravesti vaikams su intelekto ar judėjimo negalia prašome informuoti užsakymo metu. Paslauga teikiama visoje Lietuvoje, išskyrus Kauno miestą ir rajoną; minimalus viename užsiėmime dalyvaujančių mokinių skaičius - 25, užsakant ne mažiau nei 2 užsiėmimus, vedamus vienas po kito.


Interaktyvus Česlovo Milošo tekstų skaitymas „Tai, ko nebėra“

,,Tai, ko nebėra” - performatyvus Česlovo Milošo tekstų (poezijos, prozos, laiškų) skaitymas, skirtas vyresnių klasių mokiniams ir adaptuotas šių dienų jaunam žmogui. Skaitymuose analizuojamos praeities ir dabarties, ilgesio, praradimo, trumpalaikiškumo bei kismo temos. Skaitymo metu naudojama video medžiaga, kur žiūrovas kviečiamas panirti į liūliuojančių kraštovaizdžių ir skirtingų žmonių pasaulius. Vaizdo ir atmosferinio garso sintezė kviečia stebėtoją kitu kampu pažvelgti, o galbūt atrasti Česlovo Milošo pasaulį bei jo kūrybą. Renginio metu kviesime moksleivius kūrybiškai atsiskleisti ir perteikti Č. Milošo tekstus popieriaus lape. Renginio pabaigoje moksleiviai bus skatinami dalyvauti diskusijoje-refleksijoje, kurioje kalbėsime apie potyrius, emocijas, diskutuosime apie Č. Milošo kūrybą, joje keliamas problemas ir jų svarbą.
Č. Milošo tekstus skaito profesionalūs, jaunieji šalies aktoriai.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Baltos Kalėdos - tai Kalėdinė interaktyvi pasaka vaikams į kurią įtraukti senoviniai Kalėdų šventimo papročiai ir linksmybės. Vaikai turės galimybę sudalyvauti tikroje pasakoje ir būti jos herojais. Baltos kalėdos tai pasaka apie pasiklydusias Kalėdas, kurias bandė pavogti trys metų laikai pavasaris, vasara ir ruduo. Vaikai taps pasakoje Kalėdų gelbėtojais, kurie atlikę tam tikras Kalėdų tradicijomis paremtas užduotis išlaisvins poną gruodį ir Kalėdas, vaikai pasijus tikrais herojais, nes išlaisvinę Kalėdas mokyklos aktų salėje pučiant netikrą sniegą sniego aparatams ore pradės kristi baltos snaigės , sukurdamos Kalėdų atmosferą vaikams ir nuspalvindamos Kalėdas baltomis snaigėmis. Ir žinoma, kokios Kalėdos be tikro Kalėdų senelio, kuris atsidėkodamas vaikams už Kalėdų gražinimą įteiks po dovanėlę prisiminimui. Sukurkime baltą Kalėdų pasaka vaikams!


Skaitmeninis audiovizualinis spektaklis „Altorių šešėly“ (Nuotolinė paslauga)

Audiovizualinis spektaklis "Altorių šešėliai" - tai interaktyvus teatralizuotas skaitymas, kuriame publika, pasitelkiant šiuolaikines technologijas, kuria naują, individualią romano istorijos versiją.Per įvietinto teatro principą žiūrovai ne tik susitiks su romano herojais per vizualinį konstruktą, bet ir realiai galės prisiliesti prie romano autoriui priklausiusios aplinkos ir autentiškų daiktų, kvapo ir kitų atmosferą papildančių jutimų.
Kūrinio pagrindas -Vinco Mykolaičio-Putino romano "Altorių šešėly" III-čiosios dalies inscenizacija. Antra dalis diskusija paremta dilemos teatro principais.
Audiovizualinis spektaklis "Altorių šešėliai"bus interaktyvus. Tiek  tekstus, tiek  visų rūšių papildinius - filmuotas scenas, nuotraukas, skaitomas eiles,  žiūrovas - skaitytojas galės komentuoti.  Skaitytojų - žiūrovų iniciatyva vyks diskusijos kūrinio temomis, bus dalinamasi įspūdžiais, pastebėjimais, pamąstymais, bus keliami dileminiai klausimai ir ieškomi atsakymai į juos.


Vaško namai: bitės, ekologiniai procesai ir architektūrinės idėjos

Žinios apie bičių poveikį ekosistemoms, jų įtaką žmonių kuriamai aplinkai bei gyvenimui yra itin svarbios formuojant mūsų pačių santykį su gamtos tausojimu. Nors bitės yra vienas svarbiausių ekologinių sistemų palaikytojų, pastaraisiais dešimtmečiais dėl žmogaus ūkinės veiklos šių vabzdžių populiacija pasaulyje itin mažėja ir kuria nesibaigiančius iššukius ūkininkams bei skirtingoms ekologinėms sistemoms. Dėl šio vabzdžio svarbos ekologijai, jo kuriamo medaus bei vaško ir jų estetinių, medžiaginių ir kitų savybių, bitės taip pat dažnai aptariamos skirtinguose akademikų bendruomenėse, tarp jų ir architektūros teorijoje. Vienas iš tokių diskusijų pavyzdžių yra dr. Mindaugo Reklaičio tyrimas kurio eigoje, 2022 m. buvo sukurtas kūrinys pavadinimu „Morph“ – kintančiu, aiškios formos neturinčiu kūnu. Būtent nuolatinis atsinaujinimas buvo šio kūrinio – architektūrinės formos – esmė. Dr. M. Reklaitis, šiame darbe kaip statybinę medžiagą pasitelkė vašką – bičių kuriamą produktą, skirtingose sąlygose pasižymintį kietumu, lankstumu, gebėjimu lyditis ir izoliuoti šilumą. Dėl šių vaško savybių Dr. M. Reklaitis gebėjo per instaliaciją perteikti savo akademinį tyrimą kalbantį apie architektūrą kaip dėl besikeičiančių gamtinių sąlygų, naudojamų medžiagų socialinio ir kultūrinio konteksto nuolat kintantį objektą.

Šioje bičių gyvenimo ir architektūros tyrimų plotmėje ir vyks šis užsiėmimas. Jis susideda iš trijų dalių. Pirmojoje, mokiniai susipažins su bičių gyvenimo pobūdžiu, aplinkybėmis ir šeimų dinamika, kuriamomis vaško gyvenvietėmis bei jų poveikiu ekologinėms sistemoms. Antrojoje, mokiniai susipažins su Dr. M. Reklaičio tyrimo pamatinėmis idėjomis bei lydydami bičių vašką statys iš jo architektūrines formas. Trečioje, mokiniai įsitrauks į diskusiją bei apsvarstys pastatų pokyčio, laikinumo bei pernaudojimo temas.

Užsiėmimo metu, gilinsis į ekologinius procesus, ugdys architektūros supratimą, kūrybiškumo, kritinio mąstymo bei nuomonės raiškos kompetencijas.


Eksperimentai, sprogimai ir dirbtiniai geizeriai - „Eureka! LAUKE“

Eureka efektas – tai staigus ir netikėtas problemos sprendimo suvokimas. Ar nebūtų įdomu pamatyti tą momentą, kai visų laikų garsiausi mokslininkai patyrė savo EUREKĄ? Nusikelkime į mokslo pasaulį kartu su linksmaisiais mūsų aktoriais, kurie padės atskleisti dar neatrastas ir gal kiek bauginančias eksperimentinio mokslo galimybes. Įvairūs eksperimentai bus perteikiami ne tik teoriškai, bet ir praktiškai – sprogimai, ugnies kamuoliai ir garų geizeriai privers kiekvieną aikčioti iš nuostabos ir ilgam pasiliks atminty. Renginys pritaikytas vykti lauke, tad sprogimų, dirbtinių geizerių ir kitų eksperimentų dydį ribos tik dangus! Viso renginio metu mokiniai bus kviečiami aktyviai dalyvauti diskusijose su vedėjais, įsitrauks į pasirodymą savo idėjomis ir pasiūlymais. Pagrindinis renginio tikslas - skatinti vaikų kultūrinį sąmoningumą per kūrybiškumo ir kritinio mąstymo ugdymą. Taip pat populiarinti mokslą parodant nuostabiąją jo pusę. Renginio metu mokiniai pagilins istorijos, fizikos ir chemijos žinias, - o svarbiausia – labai linksmai praleis laiką!


Anglai turi posakį - out of the box. Kas išvertus pažodžiui reikštų išeik iš dėžutės. Plačiau kalbant - neužsidaryk savo minčių dėžutėje, savo kiaute. Išeik ir atsiverk platesniam mąstymui, priimk kito nuomonę, požiūrį, elgesį, fizinius bruožus, idėjas, apskritai išorę, vidų ir pan. Spektaklio vienas iš tikslų ir yra pakviesti žiūrovus kritiškiau pamąstyti apie savo požiūrį į kitokį žmogų tiek kultūriniu, mentalitetiniu, fiziniu ir apskritai visais aspektais, kurie mus daro kitoniškais vienas nuo kito. Kalbame apie skirtumus, kurie turėtų ne priešinti, o kaip tik papildyti asmenybes.
Spektaklyje matome bokso ringą, kur susitinka du aktoriai, įkūnijantys du skirtingus personažus, du boksininkus, atstovaujančius du žemynus: senąjį ir naująjį. Abu boksininkai labai skirtingi. Vienas yra tarsi klasikinių vertybių atstovas, o kitas yra tarsi naujo požiūrio, naujo gyvenimo atstovas.
Tai veiksmo spektaklis su klounados elementais, šokiais (džaivas, tango, valsas, airiški šokiai, makarena, sirtakis, kt.), akrobatiniais triukais, kautynėmis lazdomis, bokso kombinacijomis, rytų kovos menų pozicijomis (kung fu) ir kombinacijomis, Čarlio Čaplino įkvėptais filmais ir triukais, vintažinio amerikietiško ir prancūziško bokso. Bet taip pat svarbus elementas kūrybiškumui yra improvizacija čia ir dabar. Aktoriai kuria situacijas, kur leidžia sau improvizuoti ne tik tarpusavyje, bet ir su žiūrovais. Todėl žiūrovai šiame spektaklyje yra vienas svarbiausių elementų, kuriančių nuotaiką, atmosferą ir bendrą energetiką. Jie įtraukiami nuo pat pradžios iki pat pabaigos.

Pažinimo kompetencija; Socialinė, emocinė ir sveikos gyvensenos kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Ekskursija - žygis palei Dangės upę (Klaipėda)

Dangė – Klaipėdos miesto širdyje tekanti upė, menanti daug istorijų. Greta pastatyta Mėmelio pilis, kūrėsi miestas, augo uostas, vystėsi miesto pramonė. Upė keitė pavadinimus, puošėsi tiltais ir kitais ištaigingais statiniais, girdėjo karalių žingsnius, klausėsi undinėlės meilės istorijos. Ekskursijos - žygio palei Dangę maršruto ilgis, trukmė ir judėjimo būdas (pėsčiomis arba dviračiu) parenkami atsižvelgiant į mokinių amžių. Mažiausiems (1-4 klasės) siūloma eiti pėsčiomis trumpesnį atstumą (90 min.), vyresniesiems mokiniams (5-12 klasės) žygio atstumas parenkamas ilgesnis (120 min.) arba siūloma riedėti dviračiais iki Tauralaukio (180 min.) (dviračiais pasirūpina patys mokiniai). Fizinis aktyvumas derinamas su supančios aplinkos tyrinėjimu, miesto praeities bei dabarties pažinimu – numatytose žygio stotelėse gidė mokiniams atskleidžia, koks tikrasis Klaipėdos miesto centre tekančios upės pavadinimas, kas vyko jos pakrantėse anksčiau, o kas yra dabar. Žygiuodami mokiniai skaičiuoja per Dangę nutiestus tiltus, rungtyniauja su kitais žygeiviais ir už teisingus atsakymus renka taškus, o ekskursijos – žygio pabaigoje laimi prizus. Mokiniams priskiriamos istorinių veikėjų rolės, tenka pabūti „vienos minutės aktoriais“, „ištraukti žuvį“ iš Dangės upės ir atlikti kitas su miesto istorija susijusias žaidybines užduotis, dalyvauti viktorinoje. Paslauga atliepia 2023 m. valstybės minimą sukaktį, „Klaipėdos krašto prijungimo prie Lietuvos 100-sias metines“.


Literatūrinis-edukacinis užsiėmimas „Vaizduotės tuneliu – į stebuklų šalį“

Literatūrinio-edukacinio užsiėmimo metu bus kalbama apie nuotykinę apysaką, „Elzė ir senojo dvaro paslaptis“. Pagrindinė apysakos veikėja – smalsi, kūrybinga, bet vieniša mergaitė Elzė. Ji gali valandų valandas spoksoti į sienų apmušalus ar tūnoti užsidariusi spintoje, tačiau jos gyvenimas pasikeičia šeimai persikrausčius į seną dvarą. Ten ji atranda paslaptingą tunelį, nuvesiantį į praeitį, kur užsimezgusi sielų draugystė galiausiai nugali visus išbandymus. Pasakojime nagrinėjamos vaikams, paaugliams aktualios temos: vienišumas, santykiai su tėvais ir bendramoksliais, patyčios, savasties, vidinės stiprybės ir tikros draugystės paieškos. Į realistinę siužeto liniją įpinta šiek tiek magijos, nuotykių, lietuvių mitologinių būtybių. Veikėjų gausa ir įvairovė leidžia vaikams atrasti sau artimą personažą, su juo susitapatinti. Pasitelkiant informacines technologijas, vaizdines priemones bus perteikiamos literatūrinių personažų ir siužeto kūrimo subtilybės. Užsiėmimo dalyviai susipažins su lietuvių mitologinėmis būtybėmis – kaukais, laumėmis ir kt. Įsitrauks į žaismingas veiklas, kurios sudomins skirtingų pomėgių ir poreikių vaikus, padės jiems įsijausti į pasakojimą, perprasti veikėjų jausmus ir išgyvenimus, kartu su jais įveikti iššūkius. Pagrindinė kūrinio ir užsiėmimo mintis – kiekvieno žmogaus širdyje slypi ypatinga galia ir visur aplink mus – stebuklai, tereikia juos pastebėti. Dirbtuvių metu visi sukurs po vilnonį kauką-talismaną, rinks jam vardą, meninėmis priemonėmis perteiks jo išorines ir vidines savybes. Sukurtus personažus vaikai (savarankiškai, kartu su mokytojais ir/ar tėvais) galės naudoti tęstinėms veikloms – knygų aptarimams, vaidinimams ir kt. Užsiėmimus ves rašytoja, menininkė, edukatorė Ignė Zarambaitė.


Virtualios realybės edukacija "Žalioji žinutė"

Mokymosi aplinka turėtų būti kuriama atsižvelgiant į mokinių amžių, jų poreikį. Vienas svarbiausių aspektų šiuolaikiniame pasaulyje, tai įvairių mokymosi metodų integravimas ir vaikų įtraukimas į neformalias, švietėjiškas veiklas. Virtuali realybė - jau pamėgta vaikų tarpe, kadangi jos metu realiu laiku galima atsidurti bet kokioje aplinkoje pamatyti, išgirsti ar net pajausti teikiamą informaciją. Mokymosi procese naudojant VR elementus galima pasiekti labai efektyvių rezultatų: mokiniai įtraukiami į veiklas, kurioje teikiama ne tik įdomi, bet ir naudinga, svarbi informacija. Edukacijų metu "Žalioji žinutė" norima vaikus pakviesti į susitikimą su virtualia veikėja Panda, kuri supažindins su atliekų rūšiavimo kultūra visame pasaulyje, parodys, kaip yra svarbu rūpintis savo aplinka ir kokie procesai gali įtakoti klimato atšilimą, gyvūnų, augalų išnykimą. Norima, kad vaikai labiau pažintų įvairias kultūras, mus supantį pasaulį, siekiama, kad biologijos, geografijos bei istorijos pamokos būtų perteikiamos neformaliuoju būdu. Taip pat norima vaikus supažindinti su atliekų perdirbimo procesu: nuo atliekų surinkimo iki galutinio atliekų perdirbimo. Tokia pažintis padės suvokti atliekų rūšiavimo svarbą ir kaip jas galima "prikelti" naujam gyvenimui. Edukacijų metu vaikai, susiskirstę komandomis, dalyvaus atliekų rūšiavimo rungtyje, kurios metu patys turės teisingai surūšiuoti ir į teisingus konteinerius paskirstyti paslėptas atliekas. Komandinis darbas paskatins tarpusavio ryšį, bendravimą. Edukacijų pabaigoje su mokytojais bus keliami ir aptariami svarbiausi patirtos edukacijos klausimai ir atliekų rūšiavimo svarba mūsų visuomenėje.


Robotikos užsiėmimas. Raštingumas. Kodėl pamiršome spausdinimo presą?

Ar žinote kas yra Johanas Gutenbergas? O gal esate girdėję apie spausdinimo presą? Į visus šiuos klausimus Jums padėsime atsakyti fiziniame robotikos užsiėmime, kurio metu nagrinėsime raštingumą bei jo kitimą bėgant metams. Kartu su vaikais išsiaiškinsime kaip nuo paprasto raštingumo priėjome prie medijų raštingumo ir kuris iš šių reiškinių yra svarbesnis šiuolaikinėje visuomenėje, taip pat gilinsimės į rašto atsiradimo istoriją bei jo svarbą žmonijai. Šias teorines žinias užtvirtinsime kurdami veikiantį LEGO Education prototipą - robotą bei skirdami laiko išbandymui bei tobulinimui. 1 ir 2 klasių mokiniai konstruos su Lego Education WeDo 2.0 rinkiniais, kuriuos vėliau programuos specializuotoje programavimo platformoje. 3 ir 4 klasių mokiniai konstruos su Lego Education EV3 rinkiniais, kuriuos vėliau programuos specializuotoje programavimo platformoje arba Scratch programavimo platformoje.


Klaipėdos kraštas išskirtinis savo vėtrungėmis ir delmonais (stilizuota kišenė). Bet dar ir tuo, kad buvo augalų vartai į Lietuvą. Iš čia iškeliavo daugelis augalų į lietuviškus darželius. Tad klausydamiesi Klaipėdos krašto legendų, dainų ar pasakojimų, rasime jų tekstuose augalus. Juos pažinsime Botanikos sode ir iš jų, klijuodami, spausdami ir piešdami gaminsime stilizuotus delmonus. Užsiėmimo pabaigoje,  diskusijos metu, mokiniai ir mokytojai pasitikrins žinias, kokie gi augalai yra svarbūs mūsų identitetui ir krašto kultūros pažinimui.


Medžiaginio maišelio dekoravimas. Dizainas (išvažiuojamoji)

Tekstilės dekoravimas, tai - įdomi patirtis, atsipalaidavimo būdas ir smagus laikas su klase - į kurią kviečiame ir Jus. Edukacinio užsiėmimo "Medžiaginio maišelio dekoravimas. Dizainas" metu supažindinama su audinių dekoravimu, bei suteikiama galimybė patiems viską išbandyti praktiškai. Pamokoje piešiama dažais, pagalbinėmis priemonėmis dekoruojama medžiaga ir kuriamas maišelio dizainas. Kūrybiniai rezultatai visada būna nenuspėjami, bet labai įdomūs. Po užsiėmimo kiekvienas namo parsineša širdžiai mielą darbelį, kuris džiugins ne vienerius metus. Dalyvauti gali kiekvienas nuoširdžiai to norintis. Net ir neturint piešimo, kompozicijos ar spalvų maišymo pagrindų, galima sukurti labai gražų darbelį, kuris bus ir daugkartinio panaudojimo, taip prisidedant prie gamtos saugojimo.


Knygnešystė Lazdynų Pelėdos kūriniuose - brandžios asmenybės misija

Akmenės rajono savivaldybės Akmenės krašto muziejus

Atvykę į Paragių dvarą, talentingo dailininko ir visuomenės veikėjo Nikodemo Ivanausko bei jo dukterų rašytojų Sofijos Pšibiliauskienės ir Marijos Lastauskienės, rašiusių bendru Lazdynų Pelėdos vardu, tėvoniją mokiniai susipažins ne tik su dvaro aplinka, statiniais, jų funkcija, muziejaus ekspozicija, bet ir su šių asmenybių gyvenimo istorija, kuriai didelę įtaką turėjo istoriniai įvykiai. Edukacinės programos ir protmūšio - metu dalyviai susipažins su Paragių dvare gyvenusių asmenybių istorija Lietuvos, Europos istorijos kontekste. Dalyviai turės galimybę gautas žinias užtvirtinti protmūšyje apie gyvenimą dvare kaip prieš šimtą metų ir daugiau. Dalyvaudami parengtoje edukacinėje programoje mokiniai ugdys komandinio darbo įgūdžius ir patirs save grupėje. Edukacinę programą veda patyrusi šios srities specialistė Europos etnologijos magistro studijas baigusi Miuncheno Liudviko Maksimiliano universitete, dirbusi Vokiečių medžioklės ir žvejybos muziejuje, išbandžiusi save 116 ak. val. bendro mokymosi ir metodikos kūrimo bei 16 ak. val. praktikos projekte „Patirtinio refleksyvaus mokymo taikymo vietos bendruomenėse metodikos parengimas ir išbandymas“, turinti daugiau nei dešimties metų patirties edukacinių veiklų, stovyklų, renginių organizavime bei projektinėje veikloje. Lietuvos kultūros tarybos skelbtuose konkursuose nuo 2020-ųjų metų laimėjusi finansavimą penkiems projektams pagal Tolygios kultūrinės raidos programos prioritetus. 2022 metų spalį dalyvavusi trijų dienų 24 val. MO muziejaus profesinio tobulėjimo mokymuose kultūros, meno ir švietimo darbuotojams „MO muziejaus edukacinių metodų bei priemonių panaudojimas edukacinėse veiklose“. 2023 metais gegužės 12 d. baigti Šiaulių turizmo informacijos centro organizuoti 320 ak. val. gidų kursai (pažymėjimo Nr. 27).


Socialinių medijų raiška. Kaip sukurti aktualią žinutę?

Facebook, Tik tok, Instagram, Linkedin, Twitter, Youtube, Snapchat – tai kasdienybė, tai neverbalinė komunikacija kurioje mes gyvename kasdien. Ar susimąstome, kiek laiko praleidžiame socialiniuose tinkluose, kokia nauda jie kuria mums, kokia nauda kuria moksleiviams?

Paverskime priklausomybę mokslu. Kviečiame į edukaciją, kurios tikslas analizuoti socialines medijas, analizuoti juose pateikiamą informaciją, mokėti ir gebėti atsirinkti informaciją kuri yra naudinga, kuri yra aktuali man kaip asmeniui arba man kaip visuomenės piliečiui.

Edukacijos metu pasitelkdami MO muziejaus parodas, ieškosime socialinių probleminių klausimų, į kuriuos gilinsimės pasitelkdami parodos meno kūrinius, menininkus. Kalbėsime apie tai kokia nauda kurti socialines, aktualias, probleminę sritį analizuojančias arba pateikiančias žinutes/postus. Kursime čia ir dabar tikslingą neverbalinį turinį, "postinsime" į savo socialinius tinklus, mokinsimės kaip intriguoijančiai, veiksmingai pateikti aktualias visuomenei, man, mano draugams temas.

Iki susitikiMO su telefonais arba planšetėmis!


„Pažintis su akmeninėmis Kelmės skulptūromis. Akmentašystės pradžiamokslis“

Tikslas – skatinti mokinių domėjimąsi tautodaile, nematerialiuoju kultūros paveldu – akmentašystės tradicija, vaizduojamuoju liaudies meno žanru – akmens skulptūra.
Uždaviniai: supažindinti su akmentašystės tradicija Kelmėje – pristatyti Kelmės mieste pastatytas akmens skulptūras. Supažindinti su akmens rieduliais (akmenimis, jų fizinėmis savybėmis). Supažindinti su akmens apdirbimo įrankiais.
Suteikti patiems dalyviams galimybę akmenį tašyti.
Metodai: pasakojimas, aiškinimas, diskusija, akmens kūrinių pristatymas, stebėjimas, individualus akmens tašymas. Refleksija.
 Veiklos aprašymas: moksleiviai supažindinami su ekspozicija, atspindinčia akmentašystės tradiciją Kelmėje, pravedama pažintinė ekskursija po Kelmės miestą. Dalyviams pristatomos 14 akmens meistrų sukurtos 35 akmens sulptūros, atskleidžiama autorių kūrinių idėja, tematika. Dalyviai apsilanko akmentašystės dirbtuvėse. Kartu su tautodailininku, akmens skulptūrų meistru patys individualiai pabando akmenį tašyti,


Prienų krašto – Suvalkijos ir Dzūkijos sankirtos – istorijos paslaptys... Kas mes? Kada ir kaip čia, abipus Nemuno, atkeliavome? Grafų Butlerių giminės nuotykiai ir žygiai. Senoji piliavietė, dvaras, garsiosios XVII a. Prienų popieriaus dirbtuvės. Senųjų Prienų gatvių romantika: paminklas valdovui Kęstučiui, Goldbergo alaus bravoras, kino teatras „Pal?s“, spaustuvės, knygynai, bankai, ... Mūsų krašto asmenybės ir mūsų atmintis. Visa tai ir dar daugiau siūlome edukacinėje programoje „Senųjų Prienų beieškant...“ vykstančioje Prienų krašto muziejuje ir Prienų mieste. Pažintinė-istorinė ekskursija lankytojams po Prienų miestą ir jo apylinkes. Tikslas: Edukacinių ekskursijų pagalba supažindinti moksleivius su Prienų miesto istorija, ugdyti jaunimo kultūrinį - paveldosauginį sąmoningumą. Uždaviniai: - įtraukti vaikus į gyvą miesto erdvių tyrinėjimą; - sudominti vaikus įvairiais miesto architektūros, meno elementais; - ugdyti vaikų pastabumą, gebėjimą orientuotis ir suprasti miestą; - iškelti klausimus ir kviesti vaikus dalintis mintimis, interpretuoti miesto istoriją ir dabartį. Naudojami metodai: - edukacinių ekskursijų metu pasitelkiama vizualinė medžiaga (senos nuotraukos, žemėlapiai, kryžiažodžiai), miesto legendos, papildančios ekskursijų turinį, užduočių pagalba informacija pateikiama linksmai ir žaismingai; - lyginamuoju metodu, pasitelkiant skirtingas priemones, pristatomas ekskursijos turinys. Tai sportiška, dinamiška ir aktyvi ekskursija, kurioje grožėsimės skirtingomis Prienų panoramomis. Ekskursija yra pritaikyta skirtingo amžiaus vaikams. Rezultatai: Edukacijos pagalba moksleiviams suteikiama galimybė giliau pažinti miesto paveldo vertybes, skatinama pagarba ir domėjimasis miestų istorijomis, kultūra, paveldu ir jo tausojimu.


Didžiąją savo istorijos dalį Panevėžys buvo daugiatautis ir daugiakultūris miestas. Jau XVIII a. čia gyveno nemažai žydų. XIX a. viduryje jie sudarė apie 60 procentų miesto gyventojų. Panevėžio žydai - integrali miesto bendruomenės dalis, per kelis šimtmečius įnešusi svarų įnašą į miesto ekonomiką, kultūrą ir minties raidą. Po holokausto tik atminimo lentos ir paminklai primena apie Panevėžyje gyvenusią gausią žydų bendruomenę. Edukacinės programos metu sužinosime Panevėžio žydų istoriją, susipažinsime su šios tautos tradicijomis ir papročiais, turėsime galimybę paragauti tradicinių macų.


Darbščios rankelės – margos juostelės (5–12 klasėms)

Marijampolės krašto ir Prezidento Kazio Griniaus muziejus

Juostos – viena puošniausių lietuvių tradicinės tekstilės rūšių, kurias pažinsite įtraukiančio ir dinamiško edukacinio užsiėmimo metu. Edukacinį užsiėmimą sudaro pažintinė ir praktinė dalys. Pirmoji vyksta muziejaus etnografinėje ekspozicijoje tarp autentiškų ir intriguojančių muziejuje saugomų kultūros objektų. Šioje dalyje aptariame juostų audimo tradicijas, istorinį ir kultūrinį šio amato kontekstą Lietuvoje ir pasaulyje. Stebėdami eksponuojamas juosteles atkreipiame dėmesį į juostos, kaip audinio specifiką, Suvalkijos regionui būdingą koloritą, raštus. Siekiant gilesnio supratimo apie skirtingas juostų rūšis, audimo būdus ir įrankius pasitelkiame papildomas vizualines ir liečiamas priemones, tyrinėjame juostelių ir audimo įrankių pavyzdžius. Visą grupę įtraukiančios diskusijos metu aiškinamės amato pažinimo, išsaugojimo svarbą ir galimybes jį kūrybiškai pritaikyti šiais laikais. Praktinė audimo dalis vyksta edukacinėje klasėje. 5–12 klasių mokiniai išmoks vieno iš tradicinio audimo būdų – beraščių juostelių audimo kietais: išsirinkti ir suderinti spalvas, pasirinkti raštą, susiverti siūlus į skietelį ir austi. Edukacinio užsiėmimo turinys yra adaptuojamas pagal dalyvių amžių bei galimybes. Vyresnių klasių mokiniai greičiau perpranta audimo technologiją, taigi didesnis dėmesys tenka audžiamos juostelės kokybei, spalvų derinimui ir norimo rašto kūrimui. Užsiėmimo pabaigoje kiekvienas dalyvis pasipuošia savo rankų darbo juostele.


Edukacinis užsiėmimas norintiems pažinti XIX - XX a. kaimo žmonių buities aplinką, apyvokos daiktus, darbo įrankius per smulkiosios tautosakos atstoves - mįsles - užrašytas Kupiškio krašte. Senovinės gražiosios mįslės kalba apie jau primirštus ar net nežinomus daiktus, rakandus ir darbus. Supažindinsime su Kupiškio etnografijos muziejaus ekspozicijos eksponatais, jų paskirtimi. Užsiėmimas vedamas pasitelkiant interaktyviąsias lėkštes "Hopspots".  Šis edukacinis užsiėmimas vaizdžiai papildys mokykloje įgytas lietuvių kalbos, pasaulio
pažinimo, istorijos žinias, primins sąvokas, skatins mąstyti ir prisidėti prie sąmoningo kultūros, literatūros, kalbos ir istorijos
puoselėjimo. Svarbu domėtis ir tyrinėti savo aplinką, kalbą ir žmonių sukurtas vertybės, jas perimant ir perduodant
ateinančioms kartoms.


Kuriu socialinę reklamą: technologijos turi mums padėti, o ne žlugdyti

Kviečiame tapti reklamos agentūros įkūrėjais! Pirmasis užsakymas – sukurti socialinę reklamą, skirtą ugdyti kritišką visuomenės požiūrį į perteklinį naudojimąsi technologijomis. Edukacijos dalyviai sužinos, kas yra socialinė reklama, kaip konstruojama pokyčius skatinanti žinia, kaip etiškai naudotis internete randamais vizualais.

Padedant komunikacijos ekspertams, dalyviai patys kurs socialinę reklamą / reklamos idėją, kurios tikslas – paskatinti visuomenę technologijomis naudotis atsakingiau, saugant savo fizinę ar psichikos sveikatos ir išvengiant algoritmų pinklių ir interneto priklausomybės rizikos.

Edukacija skatins suprasti ir kritiškiau vertinti technologijų poveikį savijautai, ugdyti gebėjimus atsakingai ir etiškai naudoti interneto resursus ir kurti savitą, visuomenę teigiamai keičiantį turinį.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Kūčiukai, prėskučiai arba šližikai – tradicinis lietuvių Kūčių vakarienės patiekalas. Laikantis tradicijų kūčiukus reikėtų kepti patiems Kūčių dieną ar išvakarėse, nes tik pagamintas namuose, pačių rankomis šis patiekalas įgauna prasmę. Edukacinės programos metu vaikai prisiliečia prie šios tradicijos ir išmoksta išsikepti traškius kūčiukus, kuriuos vėliau, kartu su receptu parsiveža lauktuvių į namus. Viliamės, kad sudalyvavę edukacijoje vaikai ims kepti kūčiukus kartu su tėveliais ir kūčiukų kepimo tradicija neblės lietuvių namuose. Ši edukacija yra nuostabus vaikams potyris pažinti kūčiuką, ar kitaip vadinamą kleckučiais, prėskučiais, galkutėmis, kalėdukais, buldikais, pulkeliais, kukuliais, paršeliukais, šližikais. Pirma vaikai susipažins multimedios pagalba su istorija, kodėl kūčiukai yra tokie svarbūs ir kodėl mes apie juos šnekame. Vėliau po gražios įžangos, vaikai patys gamins skaniausius tradicinius kūčiukus, keps ir valgys su aguonpieniu ir, be abejo, įsidės į maišelius ir dovanos tėveliams. Užsiėmimo metu bus skatinama ir pagalba draugui, tai betarpiškas padėjimas savo draugams – kam nesiseka, padėti ar kartu pasiekti norimą rezultatą. Tai ir asmeninis bet kartu ir komandinis darbas – kūčiukų gamyba. Edukacija sukurs kalėdinę nuotaiką kiekvieno vaiko širdelėje, o bendras susėdimas prie stalo primins apie artėjančias gražiausias metų šventes.


Pagrindinis edukacijos tikslas - papildyti bendrąsias ir specialiąsias žinias, skatinant kūrybišką mokinių veiklą pagaminant magišką muilą.
Uždaviniai: - susipažinti su teorine medžiaga, kaip saugiai gaminamas muilas; - pasitelkiant muilo gaminimo medžiagas, inovatyviai motyvuojant mokinius veikti kūrybiškai ir lavinant mokinių vaizduotę sukurti savo magišką muilą; - aptarti ir pristatyti muilo gaminimo eigą, naudotas priemones ir pristatyti savo sukurtą muilą.
Pirmiausiai mokiniai išklauso trumpą teorinį įvadą apie muilo gaminimą: kokių saugos priemonių reikia laikytis gaminant muilą, iš kokių medžiagų gaminamas muilas ir kokia gaminimo eiga.
Išklausę teoriją mokiniai generuoja savo idėjas, kritiškai mąsto ir kelia aktualius klausimus. Įžvelgia sąsajas, tarp išklaustytos teorijos ir praktiškai išreikškia savo kūrybines idėjas - kiekvienas pasigamina savo norimą muilą. Edukacijos pabaigoje mokiniai skatinami reflektuoti savo patirtis, atliekant trumpą reflektavimo žaidimą, prisitaikant prie kiekvieno mokinio poreikių ir galimybių.
Edukacijos metu patiriamos teigiamos emocijos leidžia plėtoti mokymosi mokytis kompetenciją, suteikiant naujų žinių ir įgyjant naujų patirčių. Per veiklas ugdoma savivertė ir motyvacija, pasitikėjimas savimi ir pasitenkinimas savo darbu. Edukacijos metu ugdomi socialiniai įgūdžiai: gebėjimas dirbti individualiai bei komandoje, bendrauti ir bendradarbiauti. Formuojamas / atskleidžiamas savitas, naujas požiūris, įgalinama savarankiškai reikšti savo idėjas, skatinama saviraiška ir savarankiškumas. Leidžia atpažinti ir susieti naujai įgytas patirtis su turimomis formaliojo ugdymo žiniomis ir įgūdžiais.


Natūralių smilkalų gamyba iš vaistažolių ir prieskonių

Lietuvoje smilkalai senovėje gaminti iš vaistažolių ir prieskonių (kadagio, pelyno, jonažolės, šalavijo, ąžuolo žievės, kalendros, stumbražolės, ajero, gintaro ir kt.) ir smilkomi gydomaisiais tikslais, tačiau dabar smilkomų žolių savybės yra deja primirštos. Nuolatiniame strese, skubėjime ir įtampoje gyvenantis žmogus šiandien nėra išrankus ir perka tai, ką jam įperša nuolatinės konkurencijos sąlygomis veikiantis pardavėjas, siekiantis parduoti kuo daugiau ir kuo pigiau. Smilkome dabar labiau pramoginiais tikslais (pvz. norėdami panaikinti blogą kvapą), o didžioji dauguma rinkoje esančių smilkalų gaminami iš nenatūralių, toksiškų, žmogaus sveikatai kenksmingų medžiagų. Prekybos centruose – kaip niekad didelis šių kvapiųjų lazdelių pasirinkimas. Tačiau laboratoriniai tyrimai patvirtino, jog beveik 95% rinkoje esančių smilkalų gali ne tik sukelti galvos skausmą, bet ir stipriai pakenkti žmogaus kvepavimo takams, nervų ir imuninei sistemai ir, galų gale, susargdinti sveiką žmogų.

Tad kviečiame jus į natūralių smilkalų gamybos užsiėmimą, kurio metu jūs savo rankomis gaminsite smilkalus iš vaistažolių ir prieskonių. Sužinosite, kokios medienos pagrindą geriausiai naudoti smilkalų gamyboje. Taip pat sužinosite natūralių smilkalų "klijų" receptą (smilkalus klijuojame medumi ir cukrumi, dėl to jie yra visiškai natūralūs, be jokių toksiškų dervų). Jūsų pasirinimui siūlome net 40 vaistažolių ir prieskonių, naudositės metodine medžiaga, derindami savo smilkalų ingridientus pagal asmeniškai jums tinkančias jų savybes. Kiekvienas dalyvis pasigamins po 10-12 natūralių smilkalų iš savo pasirinktų vaistažolių ir prieskonių. Po užsiėmimo jums atsiųsime metodinę medžiagą apie kiekvienos vaistažolės ir prieskonio savybes, poveikį, suderininamumą, kuria galėsite naudotis toliau savarankiškai kurdami smilkalus namuose.


Literatūrinė edukacija ,,Kvapų akademija“

Kaip kvepia cinamonas, kardamonas ar levandos? O kaip kvepia mėnesiena, šaltis, užmarštis? O kokios spalvos yra tavo klasės kvapas? Lai kelią į literatūrą, kūrybą, savęs bei pasaulio pažinimą jums atveria uoslė. Literatūrinė edukacija „Kvapų akademija“ skirta 7–12 klasių moksleivių vaizduotei ir kūrybiškumui lavinti. Edukacijoje mokiniai tamsoje (su ,,miego akiniais“) klausosi knygos ištraukos, susipažįsta su vaistinių ir prieskoninių augalų kvapais, sužino apie žmogaus uoslės galimybes, kvepalų gamybą, lavina savo kūrybiškumą siedami knygos tekstą su kvapais, kvapus su spalvomis, kurdami savo klasės kvapą. Kultūrinė edukacija ,,Kvapų akademija“ ugdo su literatūros pažinimu susijusius mokinių įgūdžius: gerina teksto suvokimo, interpretacijos gebėjimus, skatina įdomesnę teksto analizę. Tikimės, kad modernus (tarpdisciplininis) edukacijos formatas pačius mokinius skatins ieškoti naujų ir netikėtų informacijos pristatymų būdų, padės jiems rengiant teminius pranešimus, veiklų pristatymus. Edukacija turi ir pažintinį turinį: mokinius supažindina su kvapais, mados ir kvepalų istorija, moko aprangos etiketo (kvepinimosi protokolo). Siekiami rezultatai – kūrybiški, išsilavinę, lakios vaizduotės vaikai ir jaunuoliai, mėgstantys skaityti, gebantys suvokti ir interpretuoti perskaitytą tekstą, žinantys aprangos etiketą, kvepalų istoriją. Pastaba:  Mažiausias pamokų skaičius Kauno mieste - 2 pamokos vienoje mokykloje. Mažiausias pamokų skaičius kituose miestuose - 4 pamokos vienoje mokykloje. Kiekviena edukacija derinama individualiai, tad norėdami rezervuoti laiką, būtina susisiekti telefonu.


Tikslas:
1. Supažindinti su koklių atsiradimo istorija ir išmokyti pasigaminti koklio fragmentą.
Uždaviniai:
1. Paaiškinti kaip koklinės krosnys atskleidžia tam tikro laikmečio dvarų sociokultūrinį gyvenimą.
2. Papasakoti apie koklių rūšis (nuo seniausių puodyninių iki plokščiųjų).
3. Supažindinti su koklių puošybiniais motyvais, siužetais.
4. Demonstruojant įvairias technikas išmokyti pasigaminti koklio fragmentą.
Krosnies ištakos slypi akmens amžiuje, o koklių gamybos amatas, perduodamas iš kartos į kartą, atkeliavo iki mūsų dienų. Kodėl koklių ir jų fragmentų dažniausiai randama pilių ir dvarų teritorijose, griuvėsiuose? Kokią dar funkciją, be pagrindinės savo paskirties, atliko koklinės krosnys? Atsakymus į šiuos klausimus sužinosite edukaciniame užsiėmime „Kokliai. Molyje įamžinta istorija“.
Koklių būta įvairių – paprastų ir įmantriai dekoruotų. Lietuvoje aptinkamų koklių dekorui įtaką darė populiarūs Europoje siužetai ir ornamentai, kurie plito per dailės kūrinius, grafikos lakštus, knygas, keliaujančius amatininkus. Keliaudami po Šiaulių istorijos muziejaus ekspozicijas susipažinsite su Šiaurės Lietuvoje rastais koklių fragmentais ir sužinosite, koks koklių fabrikas, įsteigtas visai šalia miesto, garsino Šiaulius. Vėliau Amatų mokykloje galėsite išbandyti amatininko profesiją, iš molio nusilipdyti savąjį koklį ir jį dekoruoti.


"Teleskopu per Visatą". Virtuali kosminė kelionė observatorijoje. 1-4 klasės.

“Teleskopu per Visatą." Virtuali kelionė po Kosmosą. Visapusiškai informatyvi, moksliniais duomenimis ir žiniomis paremta pramoginė vaizdinė edukacija - virtuali kelionė teleskopu po Visatą, kurios metu keliaudami patirsime nepakartojamus įspūdžius. Jei tu nesi astronautas ar žmogus, išmanantis raketų mokslą, tu niekada neturėsi galimybės pakeliauti po Kosmoso erdves. Ši edukacija suteikia puikią galimybę pasijusti tikrais Visatos tyrėjais. Kelionės metu iš labai arti susipažinsime ne tik su mūsų galaktika - Paukščių Taku, bet ir su tolimesnėmis galaktikomis. Naudodamiesi specialia kompiuterine programa keliausime ir aplankysime Saulę, Mėnulį, Saturną, Marsą, Juodąją skylę, patyrinėsime jų paviršius, palyginsime skirtingų teleskopų matomus vaizdus. Ši mokslinė - kūrybinė kelionė padeda susivokti apie save kaip reikšmingą ir reikalingą, neatsiejamai svarbų ir gražų Kosmoso elementą, Visatos kūrėją. Šia programa skatiname klausytojus labiau domėtis mokslu ir menine kultūra, jų svarba ir reikšme dabartyje, o ateityje renkantis profesiją bei kuriant ir gyvenant savo gyvenimą. Siekiame, kad šis užsiėmimas klausytoją skatintų tiek kritiškai, tiek kūrybiškai mąstyti, ieškoti galimybių ir praktiškai taikyti įgytas žinias šiame visaapimančiame pasaulyje. Svarbiausia - būti lanksčiu, nesunkiai prisitaikančiu prie kasdien besikeičiančio pasaulio. O svarbiausia - jaustis neatskiriama ir svarbia Visatos dalimi, mėgautis duotu gyvenimu ir tiesiog būti laimingais neišsenkančiais kūrėjais.


ANIMACIJOS PRAŽIAMOKSLIS (Nuotolinė paslauga)

Ar piešti judantys paveikslėliai atsirado seniai? Ir iš viso ar piešti judantys paveikslėliai iš tiesu juda? Susitikimo metu susipažinsime su animacinių filmukų pirmaisiais protoipais. Pažiūrėsime patį seniausią animacinį filmą. Aptarsime, kokios yra animacijos technologijos. Pažiūrėsime, kaip gailma susikonstruoti šviečiantį stalelį- pagrindinį animatoriaus įrankį. Pažiūrėsime įvairiausių pavyzdžių, kaip galima sukurti animacinį filuka iš Lego žmogeliukų, veltinio ar net sniego. Ir galiausiai sužinoję pačius pagrindinius animacijos kūrimo principus, pačių paparasčiausių priemonių pagalba, pabandysime nupiešti kelis pirmuosius savo animacinius filmukus Verčiamos knygos technkia (Flip book). Reikalingos priemonės: popierius, seni prirašyti sąsiuviniai, mėgstamos piešimo priemonės- pieštukai, kreidelės, flomasteriai ir pan.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Skaitmeninė kompetencija


Edukacinis užsiėmimas „Kelmės kraštas: sakmės, etnografija, tarmė“

Sakoma, kad tauta gyva, kol gyva kalba. Todėl gimtąją kalbą reikia saugoti, reikia ja rūpintis. Kelmės krašto muziejuje  3–5 klasių moksleiviams siūlome edukacinę programą „Kelmės kraštas: sakmės, etnografija, tarmė“. Vaikai ne tik  išklausys penkias Kelmės krašto sakmes, bet galės įsitraukti į  sakmių vaidmenų skirstymą, skaitymą ir vaidinimą, susipažins su kelmiškių tarmės ypatumais. Sakmėms pritaikytos muziejaus erdvės: keliaujant nuo vieno dvaro pastato prie kito, per dvaro sales ir svirno ekspoziciją, pademonstruojami dvarininkų ir valstiečių buities daiktai, susiję su sakmėmis. Pasisėmę žinių ar atgaivinę jau turimas, moksleiviai kviečiami, jas pasitikrinti: pasiskirsto į dvi komandas ir lenktyniaudami bando įveikti  įdomius, skirtingo tipo klausimus bei užduotis. Išmokti kažko naujo ar įtvirtinti sukauptas žinias dar niekada nebuvo taip smagu!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija


Edukacija „Scenos kalbos treniruotė“ (5-12 klasėms)

Kūrybinė edukacija „Scenos kalbos treniruotė" skirta 5 -12 klasių moksleiviams. Ši edukacija yra tęstinė, pradedama nuo pirmųjų klasių, adaptavus užduotis pagal vaikų/jaunimo amžių ji tęsiama, todėl taip užtikrinama tobulėjimo galimybė ir pažintis su scenos kalba gali tęstis toliau, žengiant mokiniui į vyresnes klases. Šios edukacijos tikslas pateikti teorines žinias apie kalbą, kalboje dalyvaujančius kalbos padargus, supažindinti su žmogaus balso galimybėmis. Teorinės žinios edukacijos metu pritaikomos praktiškai. Tai ne tik nauja jaunimui, bet ir įdomu išbandyti. Kas yra scenos kalba, ar ji skiriasi nuo mūsų kasdienės kalbos mokykloje ar namuose, ar balsas gali atspindėti žmogaus asmenybę, išsilavinimą, netgi profesinius aspektus. Ar intonacija gali atstumti žmogų, jį žeisti arba, atvirkščiai, suteikti teigiamas emocijas, kas yra balso jėga, kaip ją valdyti. Šie ir kiti klausimai sufleruojami edukacijos lankytojams, kurie kartu su Alytaus miesto teatro aktoriumi Eugenijumi Rakausku ieško atsakymų praktiniame scenos kalbos meno užsiėmime. Kūrybinių dirbtuvių metu vaikai/jaunimas supažindinami su kalbos ir balso ypatumais, atlieka dikcijos ir kvėpavimo pratimus, bando įveikti greitakalbių iššūkį. Kiekvienos amžiaus grupės moksleiviams parenkamos ir pritaikomos skirtingos praktikos užduotys – jaunesnieji įsikūnija į personažus, vyresnieji balsu mėgina ir mokosi reikšti emocijas. Kartu jie susipažįsta su kūrybiniu procesu, aktoriaus pasirengimu vaidmeniui, siekia atrasti sceninio žodžio įtaigumą ir nekasdienio skambesio tobulumą. Pirmasis pažintinis susitikimas gali tęstis toliau, gilinantis į scenos kalbos meno subtilybes.


Spektaklis jaunimui „Doriano Grėjaus portretas“

"Doriano Grėjaus portretas" - objektų spektaklis be žodžių, kuriame naudojamos miniatiūrinės, statiškos skulptūros bei veidrodžiai. Spektaklis, pastatytas pagal airių rašytojo Oscaras Wilde‘o to paties pavadinimo romaną, gvildena žmogaus dvilypumo ir jo savidestrukcijos temas.


Taškavimo technikos edukacijose mokiniai turės galimybę pasinerti į ypatingą mandalų kūrimo meną, pabrėžiant tiek meninę išraišką, tiek gilesnę kultūrinę mandalų reikšmę. Detalus raštų kūrimas taškeliais ne tik padės lavinti smulkiąją motoriką, dėmesio sutelkimą ir vizualinius-erdvinius gebėjimus, bet ir suteiks meditacinės patirties, kuri skatina sąmoningumą ir streso mažinimą. Per besikartojantį taškų dėliojimo procesą mokiniai ugdys kantrybę, atkaklumą ir pasiekimo jausmą, taip pat susipažins su mandalų kultūrine ir istorine svarba. Šie užsiėmimai orientuoti į holistinę ugdymo patirtį, sujungiančią meninių įgūdžių ugdymą su kultūros pažinimu ir emocine gerove.


Spektaklis “Nojaus laivas”
 Spektaklis „Nojaus laivas“ – tai  teatro kalba labai vaizdingai, įdomiai  papasakota  Šventame Rašte, Pradžios knygoje aprašytą  Didžiojo tvano ir Nojaus išsigelbėjimo istoriją.  Dievas dėl žmonių nedorumo planavo milžinišku potvyniu sunaikinti Žemę, tačiau  tarp visų žmonių atsirado vienas vyras Nojus, kuris rado malonę Dievo akyse.  Nojui  buvo duoti nurodymai suręsti didžiulį laivą į kurį turėjo tilpti ne tik Nojaus  žmona bei trys jo sūnūs su žmonomis, bet ir visų žemėje gyvenančių gyvūnų, paukščių ir roplių poros. Nojus –mūsų visų propropro... prosenelis, supermenas, didvyris išsigelbėjęs nuo tvano.
 Biblinė  pasaulio tvano  ir Nojaus išsigelbėjimo istorija atskleidžiama aktoriui vartant ir komentuojant nuostabiais raštais ir piešiniais išmargintos didelės bei paslaptingų kertelių turinčios knygos puslapius. Kartais iš jų išnyra vis nauji personažai: žmonės, gyvūnai, paukščiai, ropliai, laivo korpuso detalės, ar teksto nuotrupos. Piešiniuose ir tekstuose tarsi senoviniuose papirusuose ar olose išraižytose ornamentuose suskamba visiems gerai žinoma Šventojo Rašto istorija. Orginaliai, jautriai.
Spektaklio kūrėjai:
Dailė - Liuda Liaudanskaitė
Muzika - Mantas Joneikis
Režisūra - Kamilė Kondrotaitė
Vaidina- Liudas Vyšniauskas


Edukacinė programa „Poeto Stasio Jonausko kūryba vaikams“

Skuodo rajono savivaldybės R. Granausko viešoji biblioteka

2023 m. minėsime poeto Stasio Jonausko 75-asias gimimo metines. S. Jonauskas buvo LR Vyriausybės kultūros ir meno bei kitų premijų laureatas, žymus Lietuvos ir Skuodo krašto poetas.
Savito braižo poetas daugiausia kūrė suaugusiems, o 1996 m. buvo išleista vienintelė jo eilėraščių knygelė vaikams „Šoka žaliosios varlytės“.
Kultūros paso programa „Poetas Stasys Jonauskas vaikams“ skiriama jo kūrybos populiarinimui ir sklaidai 1-4 klasių mokiniams. Vaikus pasitinka ir visą renginį lydi pagrindinis knygutės personažas – varlė. Programoje bus skaitomi S. Jonausko eilėraščių tekstai. Kiekvienas skaitomas eilėraštis ekrane bus iliustruojamas Regioninio  vaikų kompiuterinių piešinių konkurso „Žaliųjų varlyčių šokis“ dalyvių piešiniais.
Edukacinėje programos dalyje akrostichu kuriamas naujas eilėraštis, kurio pirmosios raidės poeto asmenvardis – Stasys Jonauskas. Mokiniai sužinos kas yra akrostichas. Kūrimui naudojamos knygutės „Šoka žalios varlytės“ eilėraščių žodžiai. Ši veikla organizuojama komandiniu principu. Vėliau mokiniai kurs poeto eilėraščių iliustracijas kompiuterinius piešinius „Paint.NET“ programa ir trumpai pristatys savo kūrinius ir kurį eilėraštį jie iliustravo.
Užsiėmimo baigiamasis akcentas – lankymasis ir nuotrauka prie poeto Stasio Jonausko atminties suolelio parkelyje prie Skuodo kultūros centro.


Kviečiame moksleivius atvykti į Kurtuvėnų dvaro sodyboje įsikūrusį lankytojų centrą, kuriame prasidės nauja ir įdomi pažintis su Kurtuvėnų kultūros, gamtos paveldu, žmogaus ir gamtos galia sukurtu kraštovaizdžiu. O kad ši edukacija būtų dar įsimintinesnė – jos metu ne tik pasakosime istorijas, legendas, tačiau ir bandysime išspręsti kryžiažodį! Lankytojų centro ekspozicijoje „Kraštovaizdžio įvairovė“ rasite mįsles, užuominas, užduotis bei jų atsakymus – viską, ko mums prireiks sprendžiant galvosūkį ir atrandant milžinų paslaptis! Edukacijos metu susipažinsime su kultūros paveldu, gamta, bei juos apjungiančia dalimi – žmogumi ir jo veikla. Sužinosime ne tik ką slepia milžinai, bet ir įsijausime į jų veiklą – formuosime žemę, ją keisime, supsimės ant milžino ašarų, bei bandysime palikti savo milžinišką antspaudą. Na, o visas užduotis įveikus, sudėliojus kryžiažodį keliausime į autentišką Kurtuvėnų dvaro svirną kur lauks smagus ir įtraukiantis grindų žaidimas "Pažinkime Kurtuvėnų regioninį parką". Žaidimo principas - kaip kitų stalo žaidimų, kuomet metamas kauliukas ir lentoje į priekį paeinama per tiek langelių, kiek iškrito taškų. Pakeliui komandų lauks įvairūs klausimai, apie Kurtuvėnų regioninį parką, bei įdomios užduotys. Įveikus visas užduotis mūsu lauks milžino staigmena!

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Skaitmeninė kompetencija


Saulės simbolio baltų kultūroje pažinimas ir interpretacija

Saulė ir Saulės ratas yra svarbiausias abstraktus pasaulio sukūrimo ženklas. Šiuose ženkluose atsispindi tradicinis mūsų protėvių baltų supratimas apie žmogų ir pasaulio sandarą. Edukacijos pradžioje dalyviai bus supažindinami su protėvių baltų tikėjimu ir mitologija, įgis teorinių žinių apie simbolius ir ženklus, jų reikšmę praeityje ir svarbą dabartyje. Dalyviams bus parodoma ir pateikiama vizuali Saulę simbolizuojančių simbolių medžiaga, kadangi baltų kultūroje ženklai ir simboliai turėjo ne vieną vaizdinę išraišką. Saulės ženklas turi labai daug įvairių variantų ir papildomų reikšmių, todėl tai yra tema, kurią dalyviai gali ir toliau plėtoti savo kūryboje.
Užsiėmimo metu siekiama išlaisvinti dalyvių  kūrybiškumą per meninę praktiką: panaudojant pamatytus Saulės simbolius, sukurti savitus raštus koliažo formate.  Pasitelkiant dailės priemones piešiama ant popieriaus, popierius gali būti lankstomas, karpomas, plėšomas ir klijuojamas. Siekiama, kad dalyviai išradingai panaudotų popierių ir kūrybiškai derintų flomasterių ir spalvotų pieštukų spalvas.
Užsiėmimo pabaigoje dalyviai įtraukiami į pokalbį, kad pasidalintų savo įspūdžiais, kaip jiems sekėsi interpretuoti temą, pasidalinti ir papasakoti apie savo sukurtą koliažą.
Įvadinė vaizdinė medžiaga suteiks žinių apie protėvių ženklų kalbą ir simbolių prasmę, paskatins smalsumą pažinimui.  Pagrindinė užsiėmimo dalis – praktinė, kurios metu atkartojami Saulės simboliai  sukuriant koliažą.  Užsiėmimo metu dalyviai lavina savo etninį pažinimą, estetinį pojūtį, kūrybingumą, dėmesingumą, kruopštumą, smulkiąją motoriką, ugdo komunikavimą ir pagarbą žmogui bei jo kūrybai.


Pažink Mūšos tyrelio pažintinį taką kitaip

Tikslas: Gilinti 9-12 klasės mokinių žinias apie Mūšos tyrelio pažintiniame take unikalios gamtos formavimasį, kultūrinius objektus, istorinius įvykius, mitologiją.
Uždaviniai: 1. Mokyti mokinius „skaityti“ žemėlapį, orientuotis erdvėje; 2. Ugdyti mokinių gebėjimą rasti sąsajas tarp įvairių gamtos ir kultūros objektų, lietuvių papročių, tradicijų ir šiuolaikinio  žmogaus  gyvenimo būdo. 3. Ugdyti tapatumo, pasididžiavimo savo šalimi jausmą, siekį domėtis gamtos ir kultūros paveldu ir atsakomybę už jo išsaugojimą.
Veikla: programos dalyviai individualiai arba grupėmis turės atlikti į vairias gamtos, kultūros pažinimo užduotis: rasti tam tikrus Mūšos tyrelio pažintiniame take esančius objektus, atlikti su tais objektais susijusias užduotis: rasti mitologinius bruožus, vizualizuoti, ieškoti sąsajų su lietuvių literatūra ir kt. Pagrindinis veiklos metodas: orientacinės varžybos.
Siektini rezultatai: 1. Gebėjimas orientuotis pažintiniuose takuose, derinant turimą ir naujai įgytą patirtis; 2. Gebėjimas sujungti materialųjį ir nematerialių lietuvių tautos kultūrinį paveldą su gamta; 3. Išaugęs tapatumo, pasididžiavimo savo šalimi jausmas.
Metodai: Orientacinės varžybos, individualios ir komandinės užduotys, refleksija.
Priemonės: žemėlapiai, užduočių lapai, asmeniniai telefonai.

Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Skaitmeninė kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Edukacinė ekskursija po teatrą „Atrask kur slepiasi teatro paslaptys“

Edukacinės ekskursijos po teatrą : „Atrask kur slepiasi teatro paslaptys" metu pradinių klasių moksleiviai turės galimybę kartu su profesionaliu aktoriumi pasivaikščioti po Kauno miesto kamerinio teatro sales, tarnybines bei pagalbines patalpas. Galės ne tik apžiūrėti, bet ir paliesti teatrinius rekvizitus, prožektorius ir dar daugybę kitų paslaptingų daiktų. Ši edukacinė ekskursija suteikia vaikams ne tik galimybę susipažinti su teatro užkulisiais, bet ir praktiškai patirti aktoriaus profesijos ypatumus, išbandyti savo improvizacijos gebėjimus.

Visa tai ir dar daugiau įdomybių moksleiviai sužinos ekskursijos metu po teatrą. Tikime, kad tai  sužadins jų smalsumą bei žingeidumą. O po šios neeilinės kelionė jie dar labiau domėtis teatru ir jo kuriama paslaptinga magija.


UAB "Eksperimentinė kūrybinio mąstymo laboratorija"

„Didžiausias ateities poreikis ir būtinybė – išlavinti tuos žmogaus gebėjimus, kurie nepasiekiami robotams: kūrybiškumą, vaizduotę, iniciatyvą, lyderystę. Žmogaus proto resursai turės persiorientuoti į gebėjimą kūrybiškai mąstyti, analizuoti, argumentuoti ir priimti sprendimus”, – teigia Niujorko universiteto profesorius Michio Kaku. Kūrybinio mąstymo penkiakovė – tai interaktyvi veikla, reikalaujanti asmeninio bei komandinio kūrybinio mąstymo. Dalyvaujant KM5 žaidimų/simuliacijų, scenarijų ir vaidmenų atlikime aktyvuojami ir lavinami 5 kūrybinio mąstymo įpročiai – vaizduotė, smalsumas, atkaklumas, nuosekli praktika, bendradarbiavimas ir 5 mąstymo tipai – analitinis, loginis, strateginis, kritinis ir divergentinis. Kiekviena KM5 užduotis yra parengta taip, kad išmokti ją atlikti neįmanoma. Kaskart atliekant užduotį reikia sukurti ir įgyvendinti tokią sprendimų visumą, kuri įgalintų pasiekti tikslą. Geriausias būdas mokytis – bendradarbiaujant, o labiausiai vienija – įkvepianti veikla, todėl edukacinis užsiėmimas „Kūrybinio mąstymo penkiakovė” lavinti kūrybiškumą suteikia galimybę susipažinti su komandos narių mąstymu. Užsiėmimo metu mokiniai kūrybinio mąstymo užduotis atlieka komandose po 4–5 mokinius, taip užtikrinant maksimalų įsitraukimą.


Ekskursija laivu Dreverna-Juodkrantė-Dreverna I-IV kl.

Audiogido tikslas - supažindinti su Drevernos kaimo, Juodkrantės etnine archtektūra, kilme. Ekskursijos laivu po Kuršių marias tikslas - supažindinti su šio krašto unikalia gamta. Pažintis su laivavedžio profesija vidaus vandenų laivybos taisyklėmis. Juodkrantėje aplankys unikalų skulptūrų parką ir dendroliginį taką. Prieš ar po ekskursijos yra galimybė užlipti į Drevernos apžvalgos bokštą ir pasigrožėti iš aukštai Kuršių Nerija.


Edukacija „Sukurk savo Babilono sodų paveikslą“ susideda iš dviejų dalių: I dalis teorinė(40 min) ir praktinė (50min) . Teorinėje dalyje edukatorė pasitinka mokinius, papasakoja apie  netradicinę edukacijos vietą, išskirtinumą bei paskirto juos grupėmis su juos lydinčiais asmenimis(I grupė tyrinėja istorinius kultūrinius objektus iš keturių pasaulio žemynų: Afrikos, Azijos, Europos ir Australijos. Mokiniai pamatys garsųjį Sidnėjaus operos teatrą, romantiškąjį Trevi fontaną, Londono tiltą, Berlyno Brandenburgo vartus,  Triumfo arką, Cheopso piramidę, Kabančiuosius Babilono sodus ir daugelį kitų, o II grupė tyrinėja Babilono sodų botanikos augmeniją - preciziškai suformuotų topiarų,  gėlių  ir dekoratyvinių medžių kompozicijas, jų kilmę, prieskoninių ir daržinių augalų įvairovę bei panaudojimo galimybes). II praktinėje dalyje kiekvienas dalyvis turės galimybę sukurti unikalų iš sėklų, grudų, žolelių ir kitų gamtos gėrybių unikalų pasirinkto pasaulio architektūros pastato paveikslą. Praktine dalimi užtvirtinamos žinios, o edukacijos pabaigoje edukacijos atstovai papasakoja apie tyrinėtus objektus, pasikeičia įdomiausiais faktais siekiant atsiskleisti kiekvieno mokinio individualumą bei įgyti reikalingų jiems gyvenime žinių ir įgūdžių. Po šios edukacijos  mokiniai pažvelgti į mus supantį pasaulį kitomis akimis – tai lyg geografijos, istorijos ir biologijos pamokos kitaip.


Viešoji įstaiga Meno ir edukacijos centras

5–12 klasių moksleivius kviečiame išmėginti drobinių maišelių dekoravimą linoraižiniu. Užsiėmimo metu vaikai maišelius dekoruos savo pačių sukurtais unikaliais meno kūriniais. Tai – paprastas, pakankamai greitas ir saugus spaudos būdas, imliai pasiduodantis įvairaus amžiaus dalyviams. Dėl to jį greitai perpranta ir puikiai įvaldo įvairių klasių moksleiviai. Tuo tarpu vyresnieji gali imtis sudėtingesnių formų – tam linoraižinys itin parankus! Nepriklausomai nuo amžiaus, linoraižinio technologija užburia netikėto rezultato žavesiu ir eksperimentavimo dvasia, moko kantrybės ir susikaupimo. Užsiėmimas vyksta interaktyviai, palaikant nuolatinį dialogą idėjų generavimo, piešimo, raižymo etapuose. Galiausiai atliktą darbą vainikuoja raižinio spausdinimas ant maišelio. Pabaigoje vyksta improvizuota diskusija, trumpas kūrinių pristatymas ir aptarimas. Užsiėmimo temą galima iš anksto derinti, atsižvelgiant į metų laiką, kalendorines šventes ar tarpdalykinę integraciją.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija; Socialinė, emocinė ir sveikos gyvensenos kompetencija; Skaitmeninė kompetencija


Supažindinama su darbui naudojama medžiaga: rugio, kviečio, miežio, avižų šiaudu, aptariamas žaliavos paruošimo laikas bei laikymo sąlygos. Demonstruojami tautodailininkų dirbiniai: šiaudiniai sodai bei žaislai eglutei. Aptariamos šiaudinių dirbinių panaudojimo galimybės tradicinėje ir šiuolaikinėje kultūroje. Dirbama naudojant tradicinę pynimo technologiją bei kuriamos šiaudinio žaisliuko interpretacijos. Dalyviai susipažins su lietuvių paprotinės dailės kūriniais, kalėdinės namų puošybos tradiciniais elementais, gebės skirti javų rūšis, sužinos, kaip tinkamai paruošti žaliavą šiaudinių dirbinių gamybai, suriš keletą tradicinių šiaudinių žaisliukų.


Edukacijos metu vaikai bus supažindinami su mozaikos istorija, jos paskirtimi ir panaudojimu Lietuvoje ir pasaulyje.
Aptarsime ir ieškosime praktinių mozaikos pritaikymo galimybių kasdieniniame gyvenime. Mokiniai patys pasiruoš
nugludintus mozaikos gabalėlius iš nereikalingų stiklo bei keramikos gaminių. Dalyviai ieškos idėjų savo mozaikoms, rinksis
medžiagas (pagal dydį, faktūrą, formą, spalvas), dėlios eskizus. Mokiniai klijuos savo mozaikas ant medinių įsegamo
ženkliuko arba raktų pakabuko maketų, maišys mozaikų glaistą, glaistys ir valys. Susikurtus kūrinius dalyviai galės parsivežti
į savo namus, taip nudžiugindami ne tik save, bet ir savo artimuosius.


Ar kada nors pagalvojote, kaip nuostabu būtų turėti magiškų galių? Atrodo, neįmanoma? Mes sakome kitaip! Magija = Mokslas? „EUREKADABRA!“ - tai renginys, kurio metu sugretinsime magijos ir mokslo pasaulius. „Hario Poterio“ fanai galės pasireikšti burtažodžių konkurse, o istorijos gerbėjai prisimins Lietuvos ir kitų šalių mitus ir legendas, kupinas raganų, burtų ir kerėjimų. Tačiau renginio širdimi taps mėginimas šiuos burtus ir kerėjimus atkartoti naudojant mokslą! Pasitelkdami chemines medžiagas, tokias kaip vandenilis, įvairiomis spalvomis degančios druskos, skystas azotas, sausas ledas ir t.t. pamėginsime atkartoti burtažodžius ir jų efektą. Ugnies kamuoliai, tirštais garais kunkuliuojantys eliksyrai, sustingdyti produktai ir šviesos blyksniai prikaustys kiekvieną stebėtoją. Dar geriau tai, jog dalį eksperimentų moksleiviai galės atlikti ir patys! Pagrindinis renginio tikslas - skatinti vaikų kultūrinį sąmoningumą per kūrybiškumo ir kritinio mąstymo ugdymą. Taip pat populiarinti mokslą parodant nuostabiąją jo pusę. Renginio metu mokiniai pagilins istorijos, fizikos ir chemijos žinias, o svarbiausia – labai linksmai praleis laiką! Pasijauskite turintys antgamtinių gebėjimų ir patirkite savo magiškąją EUREKĄ!


Edukacinė programa „Medžio kultūra" (5 - 8 kl.) (Nuotolinė paslauga)

Jonavos rajono savivaldybės kultūros centras

Iš visų amatų šakų Lietuvos kaime svarbiausias buvo medžio apdirbimas. Medžio apdirbimo amatininkai sudarė pačią didžiausią kaimo amatų grupę. Jai priklausė dailidės, staliai, kubiliai, račiai, ratelninkai, klumpdirbiai, skiečiai. Demonstruojant mokomojo filmo ištraukas, šie amatai pristatomi virtualiai. Didesnis dėmesys skiriamas Jonavos krašto drožybos amato puoselėtojams, tęsiantiems vietinių senųjų amatų tradicijas, atgaivinantiems užmirštas technikas bei technologijas, pritaikantiems jas šiandienos poreikiams. Demonstruojami Lietuvos kultūros tarybos finansuoto projekto „Medžio kultūra“ metu sukurtų video siužetų/ pasakojimų: „Atradimų laikas“, „Kryžių Lietuva“, „Net medis dirba pavasariais, kraudamas lapus ir žiedus", „Lietuviškai šeimai“, „Viešpatie, palaimink mūsų kasdienybę", „Dėl tavęs mano mylimas, krašte“, parengtų etnografinės ekspedicijos metu surinkta medžiaga, fragmentai. Išryškinama kryždirbystės bei liaudies skulptūros vertė. Demonstruojamas video siužetas „Šiuolaikinė liaudies skulptūra“. Užsiėmimo dalyviai virtualiai supažindinami medžio drožėjų plenero organizavimo ypatumais, skulptūrų pastatymo darbais. Video siužete užfiksuoti Krašto muziejuje vykusio medžio drožėjų plenero „Samulevičių menininkams atminti“ fragmentai: pristatomos garsių Lietuvos skulptorių Kęstučio Krasausko, Adolfo Teresiaus bei Sauliaus Lampicko mintys bei kūrybiniai darbai. Reflektuojama virtualios platformos susirašinėjimų skiltyje fiksuojant, atrenkant, aptariant naudingus požiūrius, idėjas.


Koncertinė įstaiga Šiaulių valstybinis kamerinis choras "Polifonija"

Muzikinės edukacijos ciklas „Senoji Europos ir Lietuvos dvarų muzika“ simboliškai žymi choro „Polifonija“ kelio pradžią, todėl šios programos pagrindas – naujai prikelti, šiauliečių kolektyvo atlikti XVI a. - XVII a. kompozitorių kūriniai. Įdomu tai, kad šių muzikos kūrėjų gyvenimai, likimai ir kūrybiniai keliai vienaip ar kitaip susiję su Lietuva ir jos valdovais. Muzikinės edukacijos metu mokyklinio amžiaus vaikai yra supažindinami ne tik su muzikiniais kūriniais ir jų atlikimu, bet ir su tuometinėmis Senosios Europos ir Lietuvos aktualijomis ir gyvenimo subtilybėmis. Kelionėje laiku vaikai sužinos, kad Lietuvos didikai ir jų atžalos buvo pasklidę po visą Europą, kad Lietuvos didysis kunigaikštis ir Lenkijos karalius buvo Ispanijos karaliaus pusbrolis, giminiavęsis su visais Europos monarchais. Bus priminta, kokia muzika žavėjosi Radvilos, Jogailaičiai, kokie svetimšaliai kompozitoriai dirbo Lietuvoje, ko nuvykę į kitus Europos kraštus klausėsi Lenkijos-Lietuvos karaliai. Edukacijos vedėjas Sigitas Vaičiulionis supažindins su XVI a. - XVII a. Lietuvoje skambėjusiais vokalinės muzikos žanrais: madrigalu, motetu ir kt. Kultūrinės edukacijos tikslai: • Formuoti aktyvaus dalyvavimo Lietuvos kultūriniame gyvenime įgūdžius; • Sudaryti galimybes mokiniams pakartoti, įtvirtinti ir plėsti žinias, gautas muzikos pamokose, vadovaujantis bendrąja mokymo ir ugdymo programa; • Formuoti mokinių įgūdį teorines žinias taikyti praktiškai.


Apžiūrimi augantys linai, darbo įrankiai linams apdoroti. Verpiami siūlai rateliu, sukami ant lankčio ir vejami į kamuoliukus. Žaidžiamas žaidimas su kamuoliuku. Audžiamos draugystės juostelės su akmenukais.


Tapybos ant šilko pamoka tai - atsipalaidavimo būdas, savirealizaciją - į kurią kviečiame ir Jus. Druskininkų amatų centre „Menų kalvė“ įsikūrusiose dirbtuvėse vyksta tapybos ant šilko edukaciniai užsiėmimai vaikams. Užsiėmimo metu suteikiama galimybę iš arčiau susipažinti su šilku ir jo istorija, bei patiems viską išbandyti praktiškai. Išmokstama skirtingomis technikomis dekoruoti šilką. Rezultatas visada būna nenuspėjamas, bet labai įdomus. Po užsiėmimo kiekvienas namo parsineša širdžiai mielą darbelį, kuris džiugins ne vienerius metus. Dalyvauti gali kiekvienas nuoširdžiai to norintis. Net ir neturint piešimo, kompozicijos ar spalvų maišymo pagrindų, galima nusilieti labai gražią skarelę (55*55 cm). Suteikiamos visos reikalingos priemonės.


Klaipėdos miesto savivaldybės Imanuelio Kanto viešoji biblioteka

Knygų yra pačių įvairiausių: plonų ir storų, įdomių ir nuobodžių, linksmų ir liūdnų, bauginančių, o kartais ir gelbėjančių. Kiekviena jų randa kelią į žmogaus širdį... O ką daryti, kai nežinai ko nori? Tuomet kviečiame leistis į paslaptingą kelionę po Bibliotekos šalį!
Edukacinio žaidimo metu vaikai, naudodamiesi specialiu žemėlapiu, ieškos didžiausio bibliotekoje paslėpto turto. Susipažįns su skirtingomis ir smagiomis istorijomis, vykdys užduotis ir susikurs savo asmeninį knygiuką.
Edukacijos metu siekiama skatinti vaikus atskleisti savo kūrybiškumą, ugdyti vaikų sąmoningumą skaitymo klausimais, įtraukiant vaikus į edukacines veiklas supažindinti su bibliotekos teikiamomis paslaugomis ir veiklomis bei skatinti kokybišką ir prasmingą laisvalaikio praleidimą bibliotekoje.


Keramikos edukacinė programa ,,Molio pašnekesiai“ .
Programos pradžioje apžvelgsime keramikos raidą, susipažinsite su lietuvių liaudies lipdymo, dekoravimo tradicijomis, technikomis. Programa pritaikyta 1-4 kl. mokiniams, priešmokyklinio amžiaus mokiniams,  pagal amžių, gebėjimus, specialiuosius gebėjimus, poreikius. Kuriant tradicinius keraminius indus, figūrėles ar kitokios paskirties darbelius, svarbu išlaikyti tradicijas: formas, spalvas, ornamentus. Stengsimės tradicijas tęsti, tačiau kiekvieno mokinio kūrybiškumas, jo supratimas, gebėjimas interpretuoti savaip, visada bus palaikomas, kiekvieno vidinis pasaulis yra kitoks, ir tai yra neatsiejama žmogiškoji vertybė. Lipdysime iš raudono, gelsvo, balto molio, taip pat šamoto. Lipdysime iš molio virvelių, formuosime darbus iš molio rutulio, konstruosime iš iškočiotos molio plokštės, junksime įvairias technikas .Darbo pradžioje nutarsime kokią techniką ir kokį molį naudosime užsiėmimo metu. Dekoruosime įvairiais būdais, taip pat archainiais motyvais – linijomis, taškeliais, spiralėmis, įspaudais, bei savo sukurtais dekoro elementais ir ornamentais. Sužinosite kas yra juodoji keramika, archajiškoji raugo technika. Sužinosite kas yra glazūra, angobas, kam ir kaip naudojami. Pilnai užbaigti darbus, reikalingi du užsiėmimai. Pirmojo užsiėmimo metu lipdysime savo kūrinį, jį puošime ornamentais, detalėmis, išdžiovintus darbus išdegsime specialioje krosnyje. Antro susitikimo metu vyksta glazūravimas, po glazūravimo darbai išdegami dar kartą , po išdegimo darbai keliauja pas autorius. Vieno užsiėmimo trukmė 90 min. Po edukacijos , mokiniams bus lengviau suprasti apie keramiką, jie turės žinių apie lipdymo, dekoravimo, darbų džiovinimo, degimo specifiką. Susipažins su keramikos dirbinio komponavimo principais. Molis - reikšminga priemonė, kūrybiniams, meniniams gebėjimams, estetikai ugdyti. Padės suprasti lietuvių liaudies meną, tautos paveldą, jo prasmę, išlikimo ir palikimo vertę. Skatins kurti gražų pasaulį.


Literatūrinio-edukacinio užsiėmimo metu bus kalbama apie knygą „Debesėlis“. Tai pasakojimas apie berniuką Aistį, kuris su tėvais nuolat kraustosi iš vienos šalies į kitą, todėl trokšta bent kažko pastovaus. Kasdien pro langą stebi debesis, skaito knygas ir dėlioja savo daiktus taip, kad jo kambarys primintų ankstesnį. Ką jam daugiau veikti, kai nieko nepažįsta, o lauke – vien pavojai? Bet į svečius atskriejęs baltas balandis staiga apverčia berniuko kasdienybę... Autorė, pasitelkdama informacines technologijas ir kitas vaizdines priemones, perteiks literatūrinių personažų, siužeto kūrimo subtilybės. Papasakos apie pagrindinį veikėją Aistį ir tikrą balandį Debesėlį, įkvėpusį parašyti šią knygą. Dalyviai diskutuos apie įprastas ir keistas baimes bei draugus, kurie padeda įveikti iššūkius, nes su jais – jauku, saugu kaip namie. Visi įsitrauks į dinamiškas užduotis, žaismingas rungtis, kurios sudomins skirtingų pomėgių ir poreikių vaikus. Kūrybinėse dirbtuvėse dalyviai lankstys, dekoruos savo vaizduotės paukštį, su kuriuo norėtų susipažinti, arba pieš, aprašys savo svajonių debesėlius (pasirinktinai). Užsiėmimą ves rašytoja Ignė Zarambaitė, skaitytojų ir literatūros kritikų įvertinta už vaikams skirtas knygas „Emilio laiškas“, „Slapta laiškų rašymo agentūra“, „Pašto pelyčių nuotykiai Šiaurėje“, „Elzė ir senojo dvaro paslaptis“, „Stebuklingi senelio batai“, „Skudurinukė“, „Simas ir jo kalavijas“, „Voveriukas Mukas ir pamestas raktas“ bei apysaką paaugliams „Juodavandeniai“.


Klaipėdos miesto savivaldybės Mažosios Lietuvos istorijos muziejus

„Vaško kumelaitė, lino uodegaitė“ – Kas? Žinoma – tai žvakė. Kaip gimsta ta vaško kumelaitė su lino uodegaite ir kviečiame Mažosios Lietuvos istorijos muziejaus žvakių liejimo edukaciniame užsiėmime. Kuom Mažosios Lietuvos gyventojai apšviesdavo namus senaisiais laikas? Kas yra žibinčius ir liktarna? Kaip lietuvininkai švęsdavo Vėlines? Ir kur namuose žibėjo Advento žvakelės? Tai ir dar daugiau sužinosite apsilankę mūsų muziejuje. Užsiėmimo dalyviai ne tik išgirs įdomių pasakojimų apie lietuvininkų tradicijas, bitininkystę, žvakių liejimą, bet ir patys dalyvaus procese ir kiekvienas savo rankose išsineš po mažyti žiburėlį.


Tradiciniai liaudies žaidimai  ir žaidimai pagal kalendorines šventes

Edukacinės programos tikslas – skatinti savitą, etnokultūros tradicija praturtintą kūrybą. Ugdyti tautos kultūros pažinimo
pradmenis, estetinį jautrumą ir kūrybiškumą panaudojant smulkiosios tautosakos žanrą, folklorą. Žadinti poreikį pažinti ir
domėtis savo protėvių tradicijomis. Programa sudarys sąlygas pažinti ir perimti senolių papročius, senąsias liaudies tradicijas.
Programos sudėtis: pasakojimai apie lietuviškus papročius, kalendorines šventes, jų ypatumus. Praktiniai tradicinių žaidimų mokymai.
Uždaviniai: sudominti vaikus  kalendorinių švenčių papročiais ir tradiciniais lietuvių liaudies žaidimais per trumpą paskaitą ir praktinius užsiėmimus.
Edukacijoje taikoma judri informacijos perteikimo forma, linksmas šėlsmas, kuriam joks vaikas neatsispiria. Baigiantis edukacijai kalbamasi su vaikais apie patirtas emocijas ir pažintinę naudą.
Edukacijos  turinys ir raiškos formos puoselėja prigimtinę kultūrą, didina kultūrinį sąmoningumą, plečia supratimą apie kultūrinės raiškos ir komunikavimo formas, skatina pažinti tautinę kultūrą bei domėtis jos reiškiniais.
Per kultūrinės edukacijos veiklą ugdomas ir puoselėjamas mokinio vidinis pasaulis; patiriamas kūrybiškas žaidybinis eksperimentas,  išmėginamos liaudies žaidimų raiškos ir komunikavimo formos.
Edukacijos poveikis: edukacija leis pažinti savo tautos kultūros šaknis per teigiamas emocijas, įgyti naujų žinių ir patirčių; ugdys socialinius įgūdžius: gebėjimą dirbti individualiai bei komandoje.
Edukaciją vykdys Joniškio kultūros centro liaudiškų šokių kolektyvų choreografas Vitoldas Krajinas, šiose pareigose dirbantis daugiau kaip tris dešimtmečius. V. Krajinas yra patyręs pedagogas ir liaudies šokio specialistas, lengvai randantis santykį su vaikais.
2021 /2022 vykdyta kultūros paso paslauga su  programa „Senieji lietuvių liaudies žaidimai ir žaidimai-rateliai“  pradinėms klasėms buvo itin populiari.


"Mokausi konspektuoti: struktūra ir jos pritaikymas" edukacija skirta tiems, kurie nori susikurti arba pagilinti konkrečios temos konspektavimo įgūdžius. Edukacijos metu mokomės: kaip susikurti konspekto struktūrą; kaip iš skirtingų šaltinių, susisteminti informaciją: kaip susikurti raktažodžius ir jų pagalba greičiau rasti reikiamą informaciją; kaip susikurti konspekto struktūrą. Kokybiškas konspektas yra kokybiško mokymosi pagrindas. Jei mokinys geba atsirinkti ir sisteminti konkrečiai tematikai reikiamą informaciją, tai jo konkrečios žinios apims didesnį kontekstą ir temos pagrindimą.


Edukacinis užsiėmimas skirtas ikimokyklinio amžiaus vaikams ir pradinių klasių mokiniams. Trukmė 45-60 min. Nuo pačių seniausių laikų žmonės tikėjo įvairiausiomis mitinėmis būtybėmis ir garbino jas. Ypatingą vietą mitologijoje užima sakmės apie dangaus kūnus, o ypač apie deivę Saulę. Edukacinio užsiėmimo metu dalyviai susipažins su sakmės sąvoka, mitologijos reikšme ir svarba, kaip vienu iš tautosakos žanrų. Žaidybinių užduočių pagalba ir stebėdami animuotą sakmę „Saulė ir mėnulis“ sužinos, kodėl apskritai saulė ir žemė yra tokia svarbi žmogaus gyvenime ir kodėl turime jas saugoti ir tausoti gamtą. Dalyviai smėlio dėžėje ieškos saulės detalių ir jas suradę bandys „išvaduoti“ šį dangaus kūną sudėliodami į vieną visumą ir pagrįsdami, kodėl taip svarbu tausoti savo aplinką.


Advento laikotarpiu siūlome mokiniams kultūrinę edukaciją „Kalėdų belaukiant“. Jos tikslas – išplėsti ir pagilinti moksleivių žinias apie Advento laikotarpio tradicijas Lietuvoje. Apžiūrint Sakralinio meno centro ekspoziciją, supažindinti mokinius su pagrindiniais krikščionybės ikonografiniais simboliais.
Edukacinio užsiėmimo "Kalėdų belaukiant" metu moksleiviai Prakartėlėje naudojamą sakralinę simboliką perkels į Kalėdinius atvirukus. Moksleiviai atskleis savo kūrybiškumą naudodami įvairias grafikos technikas, eksperimentuodami su medžiagomis, spalvomis. Užsiėmimų metu bus derinama teorinė ir praktinė – kūrybinė veikla, žaidimų įvedimas į užsiėmimus išlaisvins vaikus iš susikaustymo, skatins kūrybinius – interpretacinius įgūdžius, pažadins kiekviename iš vaikų slypintį kūrybinį pradą.


Pažintinės - kūrybinės dirbtuvės su japonišku konstruktoriumi “LaQ kūrėjas” kviečia užkariauti 2D/3D konstravimo pasaulį ir atrasti neišsemiamas galimybes su japoniško dizaino mokomuoju konstruktoriumi „LaQ“, kuris sukurtas remiantis Japonijos kultūra ir vertybėmis. Jau daugiau nei 20 metų visame pasaulyje švietimo specialistai LaQ pripažįsta tobula mokomąja priemone. Įvadinėje dalyje moksleiviai susipažins su tekančios saulės šalies Japonijos savita kultūra bei inovatyvaus konstruktoriaus atsiradimo istorija. Sužinos kaip LaQ yra susijęs su origami menu, tradicine japoniška architektūra, pakartotinu daiktų panaudojimu, pora žaidimo kauliukų ir dubenėliu UDON makaronų! Praktinėje kultūrinio užsiėmimo dalyje moksleiviai susipažins su konstravimo technikomis ir išmoks tik iš 7 skirtingų rūšių detalių konstruoti plokštuminius/ervinius modelius. Kūrybines užduotis vaikai atliks remdamiesi gamta, daiktine aplinka, augalais ir gyvūnais- taikydami objekto atvaizdavimo ir komponavimo 2D/3D principus, perteikdami idėjas abstrakčiais, stilizuotais ar ornamento pavidalo meniniais vaizdais. „Konstravimo laboratorija japoniškai“ siūlo pasirinkti užsiėmimų temas. Ekspedicija po/į 1-2 klasėms: dinozaurų, gyvūnų arba augalų pasaulį; 3-4 klasėms: vabzdžių arba augalų pasaulį; 5-6 klasėms: erdvinius kūnus arba architektūrą. Edukacinėje programoje yra naudojami interaktyvūs mokymo metodai, kurių metu vaikai parodys tiek individualaus, tiek komandinio darbo, projektinės veiklos įgūdžius. Vaikai sužinos ir praktiškai išbandys, kad konstruoti galima ne tik geometrines figūras ir formas, bet ir lietuvių kalbą, dailę, kitus mokomuosius dalykus, praplės pažinimo ribas lavindami regimąją atmintį, gebėjimą sutelkti dėmesį, erdvinį ir kūrybinį mąstymą, vaizduotę ir fantaziją, bei praktiškai taikydami žinias ir gebėjimus kūryboje. Programoje dalyvavę mokiniai gaus "LaQ" kūrėjo diplomą, o užsiėmimų pabaigoje jų laukia staigmena!


Požemiai – paslaptinga vieta, tačiau visi pojūčiai dar labiau paaštrėja užgesus šviesai. Būtent į tokius, tamsoje skendinčius
požemius leidosi pirmieji tyrinėtojai. Pasišviesdami tik žibintuvėliais, kartu su gidu čia apžiūrėsime seniausius Lietuvoje
mūrus, laidojimo patalpas, archeologinius radinius, karališkąjį mauzoliejų. Niekas neprilygsta atradimo džiaugsmui, todėl ieškosime ir atrasime visas požemių paslaptis.

Lietuvos sostinės Vilniaus ir Gedimino laiškų metai


Ekskursija šokolado muziejuje ir šokolado dirbtuvės

Atvykite į „Rūtos“ šokolado muziejų ir patirkite šokoladą visais savo pojūčiais – klausa, rega, uosle, skoniu ir lytėjimu! Čia ne tik išgirsite šokolado istoriją, praplėsite žinias apie apie senųjų Centrinės Amerikos gyventojų kultūrą, Europos karalių ir Lietuvos dvarų gyvenimą, bet ir sužinosite, kaip kakavmedžio sėklos virsta šokoladu, suprasite, kuo skiriasi juodasis nuo baltojo šokolado, bet ir patirsite kūrybos džiaugsmą. Muziejaus dirbtuvėse pamatysite visą šokoladinių saldainių gaminimo procesą bei patys trumpam tapsite šokolado meistrais! Derindami šokoladą su įvairiais pagardais savo rankomis gaminsite šokoladinius saldainius ir čia pat jų paragausite. Namo grįšite su pačių pagamintu skanėstų lauknešėliu, įspūdžiais ir žiniomis.


Nykstantys gyvūnai ir jų išsaugojimo galimybės (išvažiuojamoji edukacija)

Visos rūšys turi prigimtines teises egzistuoti, jos visos vertingos gamtai ir žmonėms. Išvažiuojamosios edukacinės programos metu susipažinsite su pasaulio ir Lietuvos nykstančiomis gyvūnų rūšimis. Kai kurioms gyvūnų rūšims reikalinga ypatinga apsauga, zoologijos sodai gali būti vienintelė vieta jiems išlikti. Edukacijoje sužinosite apie iškilusias grėsmes tigrams, lūšims, papūgoms, baliniams vėžliams ar didiesiems apuokams. Suprasite koks gali būti pavojingas žmogaus įsikišimas į natūralius gamtos ciklus. Kūrybiškai spręsime esminius gyvūnų išsaugojimo klausimus. Dalyviai bus skatinami pagarbiai elgtis gamtoje ir savo veikla bei elgesiu prisidėti prie gamtos vertybių išsaugojimo. Diskutuosime, analizuosime, žaisime, priimsime atsakingus sprendimus. Sužinosime ką slepia paslaptingoji raudonoji staltiesė.


Edukacija skirta susipažinimui  su gyvūnų gerove ir atsakomybėmis ( aptarti gyvūno gyvenimo ypatumus ir poreikius. Atsakomybių svarbą gyvūno atžvilgiu;  pagaminti gyvūnui žaislą, kaip priemonę atspindinčią vieną iš svarbių atsakomybių ). Skatinti kritinį mąstymą, kūrybiškumą, taip pat ugdyti asmeninę savivertę, ekologines nuostatas, atsakomybę už savo veiksmus, sąmoningumą.
Ugdytinių įgautos žinios apie atsakomybes gyvūnui praplės suvokimą, kaip yra svarbu gerai apgalvoti prieš įsigijant  augintinį ar jis yra tikrai pasiruošęs juo rūpintis. Edukacijos praktinis užsiėmimas  ( kramtomojo žaislo gaminimas ) vaikams padės suprasti kaip jie gali prisidėti prie gyvūnų gerovės būdami už juos atsakingais tuo metu kai nėra šalia.


Vilkaviškio rajono Suvalkijos (Sūduvos) kultūros centras-muziejus

Edukacija „To sviestelio gardumas“ – praktinė – pažintinė programa apie sviesto gaminimą ir jo kelią iki stalo. Moksleiviai dalyvauja sviesto mušimo procese, supažindinami su senoviniais darbo įrankiais, mokomi jais naudotis. Moksleiviai sužino, kaip atsiranda pienas, sūris, sviestas, patys sviestą susimuša, o paskui suvalgo su namine duona ar pyragu. Programos pabaigoje menamos mįslės apie pieno produktus  ir jų gamybos būdus.


Tarp vartotojo ir kūrėjo. Vaidmenys, galia ir kultūra internete (Gyvai)

Technologijų teikiamos galimybės žmonijai džiugina. Visgi, kritiškai vertinti skaitmenizaciją būtina. Kritinis mąstymas yra šios edukacijos esmė: drauge apžiūrime skirtingą technologijų poveikį, kviečiant jomis naudotis sąmoningiau, kad nepadarytume žalos nei sau, nei kitam ar kitai. Kur ir kokios rizikos glūdi skaitmeninėje erdvėje? Kaip elgtis, kad jų išvengtum? O kaip – jei visgi nepasisekė?..

Jau šiandien gali pradėti vertinti skaitmeninį pasaulį kitaip ir kitaip jame elgtis – kad išliktume ir saugūs, ir pilietiški, ir kūrybiški.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija


Kazlų Rūdos savivaldybės kultūros centras

"Žolynų linkėjimai" - edukacinė veikla, skiriama pradinių klasių moksleiviams, skatinanti jų kūrybiškumą ir pažindinanti su gamtos teikiamais privalumais bei nauda. Dailės komponavimo meno, medžiagų pažinimo, jų atradimo gamtoje ir panaudojimo galimybių edukacija. Saviraiškos ir bendravimo skatinimas, pasitelkiant kūrybą ir jaukią aplinką. Atitraukimas nuo technologinių įrenginių ir socialinių medijų, suteikiant galimybę bendrauti ir dalintis informacija dalyvaujant bendroje veikloje.


Spektaklis „Tūla, arba esame okupuota šalis“ (išvažiuojamoji)

Spektaklis „Tūla arba esame okupuota šalis“ Alytaus miesto teatre sukurtas 2012 m. Režisierė ir inscenizacijos autorė Loreta Liausaitė į sceną perkėlė vieną gražiausių lietuvių meilės ir geriausiu vadinamą rašytojo Jurgio Kunčino romaną „Tūla“ Šiame kūrinyje atskleidžiama fatališkos meilės tema, chaotiška, nuopuolių pilna autoriaus gyvenimo linija. Tai tikra istorija apie meilę , turinčią begalę spalvų ir apibūdinimų – valkatiška ir dieviška, purvina ir tyra, girta ir sąmoninga, nuščiuvusi ir klykianti, pūvanti ir išsiskleidusi. Kūrinio kalba labai vaizdinga, tuo pačiu realistiška, tad ir vaizdai teatro scenoje atspindi realybę, kuri supo autorių. Ir jeigu šiandienos jaunas žiūrovas jų nėra matęs realybėje, tai gali piešti vaizduotėje arba nuspręsti savo akimis bent dalį tos istorijos pamatyti netolimoje ateityje. Spektaklyje įkomponuotos vaizdo projekcijos praplečia scenos priemonių arsenalą, o autorinė Eugenijaus Kanevičiaus muzika papildo kūrinį, kurdama ano laikmečio nuotaiką. Įtaigus spektaklis „Tūla arba esame okupuota šalis“ įtraukia žiūrovą, atveria jo emocijas, sukuria erdvę vaizduotei ir būsimoms diskusijoms bei aptarimui. Tai galimybė kelti kultūrinį išprusimą bei gebėjimą analizuoti kūrinį, pasitelkus skirtingas meno rūšis ir priemones. Jurgio Kunčino romanas yra įtrauktas į moksleivių literatūros programas, dažnai autoriaus kūryba būna analizuojama baigiamųjų egzaminų temose, todėl šis spektaklis gali būti puiki mokomoji priemonė. Spektaklis ugdo kultūrinį jauno žmogaus sąmoningumą, įvairių kūrybinių idėjų, patirties ir emocijų raiškos svarbą ir skatina tobulinti visą gyvenimą trunkančią mokymosi kompetenciją. Taip ugdomas žiūrovo poreikis lankytis teatre, kuris būtų svarbus visą gyvenimą.

Pažinimo kompetencija; Komunikavimo kompetencija; Pilietiškumo kompetencija; Socialinė, emocinė ir sveikos gyvensenos kompetencija; Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo


Pažintis su tošininkystės amatu 7-12(13) klasėms

Mažeikių muziejuje tošininkystė, kaip atgaivintas tradicinis amatas, pristatomas jau daugiau kaip 20 metų. Galime supažindinti ypač išsamiai ir nuosekliai, nes vieninteliai Lietuvoje turime šios krypties atstovę - tautodailininkę, dirbančią mūsų muziejuje. Užsiėmimo metu susipažįstama su tošies dirbinių įvairove: muziejuje išsaugotais etnografiniais eksponatais, tautodailininkų Vytauto ir Raimondos Ramanauskų darbais, bei kūriniais iš kitų šalių. Pateikiant informaciją skatinama mokinius atliepti turimomis žiniomis, pasidalinti savo nuomonėmis, įvertinti tošies pritaikomumą sveikos gyvensenos ir bendradarbiavimo puoselėjimui. Užsiėmimas aktyvus. Dalyviai mokomi savarankiškai pasiruošti praktinei užduočiai skirtas priemones iš muziejuje turimų medžiagų, tinkamai ir kūrybiškai jomis naudotis, saugiai atlikti darbus, pasiekti apčiuopiamą rezultatą – pasigaminti ekologišką dirbinį iš beržo tošies.
Edukaciniuose užsiėmimuose taikomos įvairios metodikos, priklausomai nuo dalyvių amžiaus, poreikių, galimybių, norų, siekių ir gebėjimų - kuo tiksliau prieš atvykdami suderinsite su edukatore, ko norite, tuo laimingesni mus paliksite.


Gyvenimas keičia švenčių turinį - papročius ir apeigas, todėl užsiėmimo metu perduosime senolių gyvenime patirtus džiaugsmus, rūpesčius, tradicijas ir kt. Istorinį laiką įsivaizduosime kaip tiesę - dėdami abu laikus į vieną ant kito, gausime spiralę. Kasmet - aukštyn kylančius apsisukimus. Todėl kasmetinės šventės nepakartoja buvusiųjų prieš tai - jos ką nors įgyja, ką nors praranda. Koncerto programoje šalia senjorų dalyvauja ir vaikai, kurie dainuoja senovines lietuvių liaudies ir šiuolaikines dainas. Senolių repertuaras turtingas lietuvių liaudies ir autorinėmis dainomis, pasakojimais, vaidybiniais elementais... Programoje stengsimės atgaivinti mūsų senelių ir tėvelių puoselėtas tradicijas. Koncerto - edukacinio užsiėmimo metu naudosimės šiuolaikinėmis technologijomis.


Lietuviškos verpstės apie dangų, žemę ir žmogų

Edukacinis užsiėmimas „Lietuviškos vepstės apie dangų, žemę ir žmogų" supažindins moksleivius su lietuviškų verpsčių puošybos elementais, jų prasmėmis ir ištakomis. Moksleiviai sužinos apie unikalią ir archaišką visatos sandaros schemą kurią mūsų protėviai simbolinėmis Pasaulio medžio bei rato kompozicijomis perteikdavo vepstėse. Tai leis moksleiviams aiškiau suprasti mūsų protėvių pasaulėžiūrą ir prisidės ugdant moksleivių tautinę savimonę ir identitetą. Užsiėmimo metu taip pat kalbėsime apie verpimo ir verpsčių svarbą liaudies papročiuose bei apeigose. Užsiėmimo metu taip pat vyks kūrybinės dirbtuvės; moksleiviai dekoruos suvenyrinę verpstę, iš kurios pasigamins magnetuką atminčiai. Dekoruodami verpstę moksleiviai privalės panaudoti tradicinius puošybos elementus – apskritimus ir žvaigždes, augalus ir gyvūnus, linijinius ornamentus ir bangeles ir daug kitų. Prisilietimas prie tautos tradicijų, lietuvių tautodailės unikalumo pažinimas skatins moksleivių pagarbą savo šaknims ir stiprins jų tautinę savimonę.


ANIMACIJOS DIRBTUVĖS „PRISIMINK MOČIUTĘ“

Lietuvos teatro, muzikos ir kino muziejus

Vaikystėje dažnam iš mūsų močiutė yra labai svarbus asmuo. Ji mus lepina, maitina, moko, guodžia. Tačiau suaugę ir įsisukę į asmenines rutinas, neretai primirštame savo senolius – jie patiria didelę socialinę atskirtį, tampa tarsi nebereikalinga visuomenės dalimi. Šiame edukaciniame užsiėmime nagrinėsime Vytauto Labanausko ir Dominykos Adomaitytės sukurtą animacinį filmą „Močiutės blynai“ – susipažinsime su skaudžia senolių atskirties problematika, aiškinsimės pagrindinio personažo veiksmus, emocijas bei jų kilmės priežastis, susipažinsime, kokiomis priemonėmis buvo sukurtas šis animacinis filmas. O paskui kursime savo originalų animacinį filmuką senolių socialinės atskirties klausimais. Pradinukai: nulipdę savo senelę, sukurs animaciją. Progimnazistai: kurdami animaciją, mąstys, kaip galėtų pradžiuginti savo senelę. Gimnazistai: grupėse kurdami animaciją, svarstys kaip galima sumažinti senolių socialinę atskirtį.


Tikslas: suteikti žinių apie įvairius cirko elementus, įgyti žongliravimo patirties ir mažinti toleranciją smurtui. Uždaviniai: susipažinti su įvairiais cirko elementais; užtikrinti bendradrabiavimo atmosferą; suprasti kaip žongliruoti, ir išmokti žongliruoti su kamuoliukais ir POI, sukti lėkštes. Laikytis saugumo taisyklių ir suprasti, kad kartais tarp juoko ir pašaipos nėra aiškios ribos. Išmokti priimti nesėkmes, pasijuokti iš savęs ir bendradarbiauti. Bus demonstruojami nesudėtingi cirko elementai ( žongliravimas su kamuoliukais, skaromis, POI, lėkščių sukimas, Diabolo, akorobatika). Siekiama, kad vaikai ne tik žinotų, kaip žongliruoti, bet ir batys bandytu, lavintųsi. Žongliravimas padeda gerinti laikyseną, koordinacija, reakciją ir t.t. Tai smagus laisvalaikio užsiėmimas.
Ar Gediminas laiškuose kvietė atvykti cirko artistus? Susitikime ir paminėkime kartu Lietuvos sostinės Vilniaus ir Gedimino laiškų metus.


Meno terapija pagrįsta supratimu, kad mūsų kūriniai gali padėti suvokti kas esame, padėti išreikšti jausmus ir mintis, kurių negalime išreikšti žodžių pagalba. Ji ne tik teikia mums didelį malonumą ir estetinį pasitenkinimą, bet ir skatina savęs pažinimą, ugdo mus kaip asmenybes, nuteikia pozityviai. Užsiėmimų tikslas – suteikti dalyviams teigiamų emocijų, pasitelkiant meno terapiją. Uždaviniai – skatinti kūrybiškumą, atskleisti mokinių meninės raiškos gebėjimus, lavinti estetinį skonį, mokyti atsipalaiduoti atliekant kūrybines užduotis. Edukacinio užsiėmimo metu dalyviai tampa kūrėjais. Jiems pateikiamos kūrybinės užduotys ir priemonės – natūralios medžiagos tokios kaip druska, smėlis bei pagalbinės medžiagos – popierius, flomasteriai. Ši veikla nereikalauja gebėjimų piešti. Užsiėmimuose vyksta nenuspėjamas žaidimas dailės priemonėmis bei technikomis. Siekiama pažinti save, o ne sukurti vertingą darbą. Numatomas rezultatas – paveikslas, kurį dalyviai pagal tam tikras instrukcijas ir technikas atliks iš pradžių individualiai, bei vėliau komandose, bandydami suvokti savo bei kitų jausmus ir nuotaikas.


Programos temos skirstomos pagal metų laikus, žemdirbio darbus ir šventes, jų apeigas, gretinant gamtos ritmus ir jų atspindžius liaudies kultūroje, siekiant atskleisti švenčių prasmę ir simboliką. Užsiėmimo metu perteikiami kalendorinių švenčių papročiai, dainuojamos dainos, žaidžiami žaidimai, skaitmeninių mokymosi įrankių pagalba kuriami švenčių simboliai, inovatyviomis priemonėmis tikrinamos teorinės žinios. Pasidalindami savo įspūdžiais ir vadovaudamiesi įgytomis etnokultūrinėmis žiniomis, mokiniai nagrinėja ir savais žodžiais apibūdina  svarbiausius kalendorinių švenių papročius, kuria tai šventei būdingus namų puošybos elementus (šiaudinius dirbinius, karpinius), šventės rekvizitus (kaukes, paukštelius iš gamtinių medžiagų, kupoles) ar kt . Programa skirstoma atsižvelgiant į metų laikų kaitą, todėl galima pasirinkti vieną iš norimų temų: Rudens ženklai: Rudens lygiadienis, Ganiavos pabaigtuvės – Ožio diena. Žiemos ženklai: Žiemos saulėgrįža – adventas, Kūčios – Kalėdos, Užgavėnės. Pavasario ženklai: Pavasario lygiadienis, Paukščių diena, Velykos – Atvelykis, Sekminės. Vasaros ženklai: Vasaros saulėgrįža – Joninės/Rasos/Kupolės.


Programos „Piešimas spalvotu smėliu“ dalyviai supažindinami su išeivės, Janinos Monkutės-Marks asmenybe, jos kūrybos keliu ir jos vardo muziejaus atsiradimo istorija. Aptariama Janinos Monkutės-Marks kūryba daugiau tyrinėjant pop meną,  apžiūrima menininkės sukurtų originalių pop meno laikotarpio paveikslų kolekcija. Aptariama piešimo spalvotu smėliu technika ir jos subtilybės. Praktinio užsiėmimo metu moksleiviai skatinami sukurti individualius spalvoto smėlio paveikslus. Visus susikurtus kūrinėlius moksleiviai pasiima prisiminimui. Programa vykdoma Janinos Monkutės-Marks muziejaus-galerijos ekspozicijų salėse, muziejaus įkūrėjos kūrinių apsuptyje, kurie nuteikia programos dalyvius pozityviai ir padeda atsiskleisti jų kūrybiškumui.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Pilietiškumo kompetencija


Praeities atkūrimo laboratorija: romėnai sutinka baltus

Edukacinis užsiėmimas kviečia mokinius "pakeliauti" garsiuoju Gintaro keliu ir geriau pažinti senovės romėnų ir baltų kultūras. Rasti savo santykį su praeityje vykusiais įvykiais ir tuo metu gyvenusiais žmonėmis. Pasitelkdami vaizduotę, pojūčius, edukatorės sukurtus įrankius tyrinėjimui bei archeologinius radinius ir jų kopijas, mokiniai pabandys  atkurti, kokie baltai ir romėnai galėjo būti, kas jiems rūpėjo, ką jie girdėjo, kuo jie skyrėsi  ir kuo buvo panašūs ne tik vieni į kitus bet ir mus šiandien.

Kritinio mąstymo; Kultūrinė (kultūrinis sąmoningumas, kultūrinė raiška); Kūrybiškumo; Pažinimo kompetencija; Komunikavimo kompetencija


Mušamųjų instrumentų istorija ir žmogus kaip mušamasis instrumentas

Koncertinė įstaiga Lietuvos nacionalinė filharmonija

Koncertas-pamoka skirta įvairaus amžiaus vaikams, skirta susipažinti su mušamaisiais instrumentais, sužinant jų atsiradimo istoriją, gamybos metodus, grojimo specifiką. Profesionalus perkusininkas Vytautas Švažas ne tik gros įvairaus žanro kūrinius, bet ir supažindins vaikus su mušamųjų instrumentų gamybos ypatumais. Taip pat pamokos metu bus įgyjamos žinios apie ritmą, jo svarbą muzikoje. Vaikai bus supažindinami su ritmo lavinimo pratimais, taip pat patys kurs įvairius ritmus ir muzikines improvizacijas pajungiant savo kūną ir jo skambesį.


Ateiviai! Kaip jie atrodo? Kur jie gali gyventi? Šios veikos metu mokiniai ieškos atsakymus į šiuos klausimus susipažįstant su mūsų saulės sistema, planetomis ir tyrinėjant planetų klimatą, geografiją ir kitas svarbias gyvenimo sąlygas. Vėliau pasitelkiant dizainą , kaip meninės raiškos formą, ir remiantis išgirstais faktais su LEGO kaladėlimis konstruos ateivius, kurs jų pasus ir juos pristatys.